text:
Bergtóra Hanusardóttir
Bergtóra Hanusardóttir (f. 15. november 1946) er sertannlækni í ortodonti og rithøvundur. Bergtóra Hanusardóttir var fødd í Havn í 1946, og har vaks hon upp. Hon fór til Danmarkar at lesa til tannlækna og hevur arbeitt sum sertannlækni í mong ár. Bergtóra hevur verið virkin á ymsum økjum, t.d. í studentafeløgum, ítróttafeløgum, í uttanflokkaðum, samfelagspolitiskum arbeiði, so sum í friðarrørsluni og í Fólkafylkingini móti EEC. Serligan stóran dent hevur hon lagt á kvinnupolitiskt arbeiði. Hon var ein teirra, sum stovnaði Kvinnufylkingina, var í blaðstjórnini á Kvinnutíðindum og hevur umboðað Føroyar á kvinnuráðstevnum ymsastaðni í heiminum. Eisini hevur hon sitið í javnstøðunevndini. Hon hevur skrivað prosayrkingar, stuttsøgur og skaldsøgur. Hon viðger ofta samfelagsligu støðuna hjá kvinnum í sínum skaldskapi. Hon knýtir saman bæði tað persónliga og tað samfelagsliga.
Kvinnurørslan[rætta | rætta wikitekst]
Bergtóra hevur í mong ár verið aktiv innan føroysku kvinnurørsluna. Hon hevur verið nevndarlimur og forkvinna í Kvinnufelagnum í Havn í nógv ár og hevur havt alstóran týdning fyri føroysku kvinnurørsluna og menningina av kvinnusamleikanum. Í 1995 luttók Bergtóra á Kvinnuráðstevnuni í Peking og í 2000 í New York.
Á Altjóða Kvinnudegnum í 1999 varð Bergtóra heiðrað av felags nevndarlimum sínum í Kvinnufelagnum, fyri tað stóra arbeiði, hon hevði gjørt gjøgnum árini kvinnumálum til frama.
Bibliografi[rætta | rætta wikitekst]
Skaldsøgur[rætta | rætta wikitekst]
Stuttsøgur[rætta | rætta wikitekst]
- Fundarboð
- Loynigongir (1993).
- Eisini kærleiki, Frostrósan 1987.
- Katrin, Frostrósan 1987.
- Várvindar, Kvinnutíðindi 1988.
- Bonsai (2000).
Leikrit[rætta | rætta wikitekst]
Yrkingar[rætta | rætta wikitekst]
- Songartíð (2000).
- Smágenta, prosayrking í leikinum Kvinnur, Kvinnutíðindi nr.1, 1984.
- Ung kvinna, prosayrking í leikinum Kvinnur, Kvinnutíðindi nr.1, 1984.
- Songartíð, yrking, útgivin í Prikkut vár, 2000.
Í Kvinnutíðindi[rætta | rætta wikitekst]
- Langomma, Kvinnutíðindi nr 1, 1984.
- Tilkomin kvinna, Kvinnutíðindi nr 1, 1984.
- Einsamøll mamma, Kvinnutíðindi nr 1, 1984.
- Kvinna í starvi, Kvinnutíðindi nr 1, 1984.
- Ung kvinna og Smágenta, Kvinnutíðindi nr 1, 1984.
- Prosayrkingar í leikinum Kvinnur Kvinnutíðindi nr.1, 1984.
Hugsjónarligar greinir[rætta | rætta wikitekst]
- Viva Chile, Froskmannatíðindi, 1971. [1]
- Miss Føroyar, Føroysku bløðini, 1971.
- Dreymalandið – og veruleikin, Oyggjaskeggi, 1974.
- Ítróttur og kyn í føroyskum tíðindasendingum, Føroysku bløðini, 1974.
- Kvinnusøga, hugleiðingar, Kvinnutíðindi, 1982.
- Brot úr kvinnusøguni, Kvinnutíðindi, 1983.
- Í Friðarlegu, Kvinnutíðindi, 1985.
- Hví ræðast Virginiu Woolf?, Kvinnutíðindi, 1986.
- Friðartjaldið í Nairobi, Kvinnutíðindi, 1986.
- Mál og kyn, ummæli og hugleiðingar, Kvinnutíðindi 1987.
- Forðingar fyri javnstøðu, Glottar úr Kvinnulívi, red. Kirstin Didriksen, 1988.
- Himmal og helviti á Forum, Kvinnutíðindi 1989.
- Hvagar gongur leiðin, Kvinnutíðindi 1990.
- Úr Føroyum, á donskum í Norden – kvinders paradis? Red. Brit Fougner og Mona Larsen-Asp, Nord 14, 1994.
- Situation of Women in the Faroe Islands, í The Danish National Report to the Fourth World Conference on Women 1995, Udenrigsministeriet, København, 1994.
- Hvat hendi í Kina? Dimmalætting og Sosialurin, 8.mars 1996
- Hugleiðingar í „Vetrarbreytum“, red. Birgir Kruse, Útvarp Føroya, 1996, 97, 98 og 99.
- Tann friðarliga Kollveltingin og aðrar greinir, Kvinnutíðindi, túsundáraskiftið.
- Kvinders forhold i Færøerne og Grønland, á donskum og enskum saman við Agnete Hammeken í Ligestilling i tusmørke, Dansk NGO Skyggerapport forud for Beijing + 5, Kvinderådet, 2000.
Vísindaligar greinir[rætta | rætta wikitekst]
- Estimates of orthodontic treatment need in Danish schoolchildren, saman við Sven Helm et al., Community Dental Oral Epidemiol., 3:136-142: 1975.
- Appréciation de la nécessité du traitement orthodontique chez des enfants danois d’aðge scolair, saman við Helm et al., Revue d’Orthopedie Dento Faciale, t.XI: 4: 471-482: 1977.
- Forekomst af tandstillingsfejl hos børn med komplet læbe- og ganespalte, Vísindalig ritgerð, Københavns Tandlægehøjskole, Institut for ortodonti, 1978.
- Viðgerð av børnum við andlitsbrekum; Javni, nr.1, 3-13, 1978.
- Skeivar tenn hjá føroyskum børnum; Fróðskaparrit, 26. bók, 81-113, 1978.
- Tey bera rong boð, Kvinnutíðindi, 1985.
- Politikkur og kvinnurnar, Kvinnutíðindi, 1989.
Útgivið á øðrum málum[rætta | rætta wikitekst]
Útgivið á donskum[rætta | rætta wikitekst]
- Også kærlighed, á donskum í En vandhistorie og andre færøske fortællinger, týtt og red. av Kirsten Brix, Vindrose, 1994.
- Katrin, í danskari týðing í En vandhistorie og andre færøske fortællinger, týtt og red. av Kirsten Brix, Vindrose, 1994.
Útgivið á norskum[rætta | rætta wikitekst]
- Katrin, stuttsøga týdd til norskt av Ivar Stegane í Fyrste ferda bort, red. Nedrelid, Sigurðardóttir og Stegane, Samlaget, 1993.
Útgivið á svenskum[rætta | rætta wikitekst]
- Sommarnatten den blida, stuttsøga týdd til svenskt av Inge Knutsson í Avsändare Norden, red. Anneli Jordahl og Marianne Steinsaphir, En bok for alla, 1996.
Útgivið á týskum[rætta | rætta wikitekst]
- Katrin, stuttsøga týdd til týskt av Detlef Wildraut í týska tíðarritinum Tjaldur, 31 / 2003.
Familja[rætta | rætta wikitekst]
Bergtóra Hanusardóttir hevur verið gift við havfrøðinginum Boga Hansen, tey fingu tvey børn: Trónd Bogason (1976) og Ragnheiður Bogadóttur (1979). Tróndur er tónaskald og er giftur við songkvinnuni Eivør Pálsdóttir. Móðir Bergtóru var Mia Trónd úr Gundali í Havn, faðir Bergtóru var Hanus D. Jensen úr Útistovu í Skúgvi. Mia og Hanus fingu fýra børn, gentur, Bergtóra er elst, hinar systrarnar eru Rannvá, Svanna og Marjun. Marjun Hanusardóttir starvast sum løgmansstjóri.[2] Mia Trónd var ættað úr Kirkjubø, foreldur hennara vóru Malan og Tróndur Hansen. Tróndur var sonur Gustu av Kák og Jóannes úr Kirkjubø, sum búsettist á Ryggi í Havn. Omma og abbi hennara á faðirsíðuni vóru úr Skúvoy, omman var Mathea D. Poulsen, sum var dóttir Súsannu og Hanus í Garðinum, og abbin var Antines Jensen, sum var sonur Elsubu og Janus úti í Stovu í Skúvoy.[3]
Keldur[rætta | rætta wikitekst]
- Kvinnutíðindi.
- Tær ynsktu sær hús; Christin Plate og Elsa Zachariasen.


c: text/html

text:
Tann næsta kappingin har øll tey stóru liðini fara at kappast aftur verður til DotaPit 4. Kappingin byrjar 19. mars til 20. mars, har teir fara at spæla um 187,036 dollarir.
Eitt direkta link verður til kappingina frá twitch á heimasíðuni. Vit hava gjørt tað at man sleppur at kjatta direkta við onnur ið eru á heimasíðuni, soleiðis sleppur man at samskifta við aðrar føroyingar og man sleppur frá at síggja alt spammi á frá twitch kjattinum.
Tey liðini ið eru blivin bjóðaði beinleiðis eru Virtus Pro, OG, Team Secret og Evil Geniuses.
Úr Europa koma tvey lið við til kappingina, Na’vi og Team Empire kláraði seg í undankappingini sjálvt um fleiri góð lið vóru við sum Vega, Team Spirit og Team Liquid.
Team Liquid ið nokk vóru favorittar til at vinna hesa undankappingina megnaði bert at vinna ein dyst men spældi tó 4 javnar.
Xboct kemur at spæla fyri Virtus Pro sum postion 1 fyri Silent í hesari kappingini.
Úr Amerika var tað Complexity ið kláraði seg í undankappingini við at vinna 4 og tapa 1 dyst.
Digital Chaos vóru beint í hølinum teir taptu ongan dyst men spældu tveir javnir.
Úr Asia var tað MvP pheonix sum hava verði ótrúliga góðir í seinastuni í kláraði seg í undankappingini har teir vunni fýra spældi tveir javnir og taptu ongan.

robotstxt: allowed

filter: keep


text:
Alheimurin kann ikki vera sjálvskapaður, tí at einki kann koma frá ongum (ex nihilo nihil fit). Um tað einaferð í tíðini var yvir høvur einki til, hvussu kundi hetta tá nakratíð blivið til nakað sum helst?
Nakað, sum peikar á veran Guds, er hansara opinbering í náttúruni. Um hetta sigur sálmaskaldið t.d. eisini: "Himin boðar hátign Guðs, hans handaverk hválvið ger kunn. Dagur frá degi orðum mælir, nátt eftir nátt talar fróðskap. Uttan orð og uttan talu, uttan at mál hans hoyrist, fer boðan hans um alla jørðina út, hans frásøgn til heimsins enda" (Sl 19,2-5). Paulus er eisini inni á hesum, tá ið hann sigur: "Tí at hin ósjónliga veran hansara, bæði hansara ævigi máttur og guddómleiki, er sjónlig frá skapan heimsins, við tað at tað skilst av verkunum..." (Róm 1,20). Sambært Bíbliuni er tað útfrá náttúruni altso eysæð, at Gud er til.
Í bók síni, Defending your Faith, sigur R.C. Sproul, at spurningurin um uppruna alheimsins í grundini kann svarast uppá fýra ymiskar mátar (Sproul 2003: 100). Alheimurin er antin:
1. Alheimurin kann ikki vera ein illusión av teirri einføldu orsøk, at nakað longu er til. Eingin illusión finst, uttan at tað eisini finst onkur, ið hevur illusiónina. Hetta var eisini niðurstøðan hjá René Descartes: "Eg hugsi, altso eri eg" (Cogito ergo sum). Tað er altso nakað, ið finst! Og alheimurin kann tí ikki vera ein illusión.
2. Alheimurin kann ikki vera sjálvskapaður, tí at einki kann koma frá ongum (ex nihilo nihil fit). Um tað einaferð í tíðini var yvir høvur einki til, hvussu kundi hetta tá nakratíð blivið til nakað sum helst? Einum nýtist ikki at vera trúgvandi fyri at hava trupulleikar við at skilja henda tankan um, at alheimurin er vorðin til uttan orsøk og av als ongum, tí at tann innlýsandi sannleikin er jú, at einki kann koma frá ongum! Enntá Gud hevði ikki kunna skapt seg sjálvan, tí at hetta hevði jú eisini borið við sær, at hann var til, áðrenn hann var til. Og tað gevur onga meining. Okkurt kann altso koma frá onkrum, men einki kann koma frá ongum. Hamlet skilti valmøguleikarnar: "To be or not to be. That is the question" (Sproul 2003: 111).
3. Alheimurin kann ikki vera sjálveksisterandi, tí at alt bendir á, at hann hevur eina veruliga byrjan. Robert Jastrow, ein fyrrverandi stjóri í NASA, sigur einastaðni frá, hvussu Einstein bar seg at viðvíkjandi sínum egnu útrokningum, sum vístu, at alheimurin útvíðar seg: "…tekin um ørkymlan byrjaði at sýna seg hjá vísindafólkinum. Hetta kom fyrst til sjóndar hjá Einstein. Hann var ørkymlaður av tankanum um ein alheim, ið útvíðar seg, tí at hetta mátti jú bera við sær, at alheimurin hevði eina byrjan" (Gustavsson 2000: 60). Alheimurin kann altso ikki vera sjálveksisterandi, tí at hann hevur eina byrjan. Henda byrjan verður eisini stuðla vísindaliga. Alheimurin útvíðar seg, og tí hevur hann eisini eina byrjan. Lógin um orsakasamband sigur jú, at alt, sum byrjar at vera til, hevur eina orsøk.
4. Líkasum Sherlock Holmes hava vit hava brúkt útihýsingarmeginregluna og eru nú komin til hina síðstu møguligu frágreiðingina til veran alheimsins: Hann er elvdur av nøkrum, ið er sjálveksisterandi. Henda frágreiðingin samsvarar eisini við lógina um orsakasamband (alt, sum byrjar at vera til, hevur eina orsøk). Nakað ævigt finst altso handan alt hetta, ið er vorðið til - nakað, sum eksisterar í sínum egna mátti, og sum er orsøk til okkara avmarkaða alheim. Og hetta er júst tað, ið hin kristna gudstrúgvin boðar.
Tað finst ein ævigur Gud, sum hevur kunngjørt seg sjálvan sum “EG ERI” (YHWH). Gud er ikki byrjaður at vera til, nei, hann ER ævigur og ber sína tilveru í sær sjálvum. Hann fær ikki lív, men ER lív. Og hann er orsøk til alla aðra tilveru. Harvið er eitt svar givið uppá spurningin um, hví nakað er til í staðin fyri einki. Alheimurin og tú og eg eru til, tí at Gud er til! (Gustavsson 2000: 57-63).
Í bók síni Defending your Faith undirstrikar R.C. Sproul, at um okkurt er til, so er Gud eisini til (Sproul 2003: 101). Við hesi einfalding vil Sproul leggja dent á, at um okkurt er til, tá eigur ein eisini at koma til ta skynsomu niðurstøðu, at nakað má vera til, sum er ævigt og sjálveksisterandi. Og hetta er eisini júst tað, sum vit hava sæð:
Av øllum fýra møguleikunum til alheimsins uppruna, sum eg havi nevnt, er hetta tann einasta skynsama niðurstøðan.


text:
Nýggja barnaheimið skal byggjast á Sandoynni
Ætlanin hevur verið at bygt nýtt barnaheim í Havn, tí har er lættari at koma til allar tær neyðugu tænasturnar.
Eg veit at nógvar tænastur eru í Havn‚ men Havnin er‚ eftir mínum tykki‚ blivin rættiliga tronglig. Tað, at tað tekur nógva tíð at koyra við bili gjøgnum Havnina í dag, er eingin loyna. Vit verða noydd at spjaða almenn arbeiðspláss út um Havnina‚ soleiðis at nakað av trýstinum á høvðusstaðin verður lækkað. Samstundis eru vit við til at birta lív í‚ kring landið.
Eg meti, at tað hevði verið ein skilagóð loysn at bygt hetta heimið á Sandoynni. Hetta er eitt hugskot sum Johan Dahl‚ valevni fyri Sambandsflokkin‚ er komin við í einum av sínum valgreinum. Á Sandoynni eru nógvir góðir møguleikar at byggja og eg kann hugsa mær, at eitt tílíkt heim hevði hóska væl til okkara náttúruvøkru oyggj.
Eisini skal man hava fyri eygað‚ at landfast verður um sløk 4 ár. Tá eru vit øgiliga stutt frá Havnini og lætt verður at gera sær brúk av øllum teimum tænastum, sum høvuðstaðurin hevur at bjóða.
Projekteringin av Barnaheiminum er enn í umbúnað og verður neyvan liðugt‚ fyrrenn tunnilin er komin gott og væl í helvt. Ein skynsom loysn hevði verið at byrja tá‚ tvs. um eitt til tvey ár.
Tað er av stórum týdningi at almennar íløgur verða gjørdar um alt landið og eg meti‚ at hendan hóskar væl til Sandoynna.
Sámal Hanni Lognberg
Valevni fyri Sambandsflokkin


text:
200 fyri fyrstu ferð
200 hava ongantíð spælt á Summar Festivalinum, og teir hava eitt boð upp á, hví so er.
Punkbólkurin 200 hevur verið virkin seinastu 20 árini, men bólkurin hevur ongantíð havt framførslu á Summar Festivalinum, hóast teir hava spælt á óteljandi pallum í Føroyum.
Nú verður tað broytt, tí 200 eru á skránni fyri Summar Festivalin 2016.
200 spæla punkrock við viðmerkjandi – stundum provokerandi – tekstum um føroyska samfelagið, politikk og annað. Teir tríggir tónleikararnir spæla og syngja beint fram, og sum í røttum punktónleiki verður ikki kínt fyri detaljunum, men heldur spælt við fullari ferð út eftir landavegnum.
Tónleikararnir í 200 hava eitt boð upp á, hví teir ongantíð hava spælt á Summar Festivalinum.
Teirra svar kann síggjast í videosamrøðu her:


text:
Tíma jarðarinnar – Earth Hour – tá familjur og fyritøkur sløktu ljós og onnur eltól, og kommunur sløktu gøtuljós v.m., fall elframleiðslan hjá SEV 3,5 MW. Hetta er dupult so nógv sum fyrrárið, men minni enn í fjør.
Hjá teimum, sum høvdu ljósið og eltól tendrað hendan tíman, var elorkan góð 82 prosent burðardygg. Harav ávikavist 50,4 prosent vóru vatnorka, 32,3 prosent vindorka, meðan seinastu 17,3 prosentini vórðu framleidd við olju.
Í 2019 fall elframleiðslan við 1,65 MW. Í 2020 við 4,78 MW, og í ár hendan tíman millum kl. 20.30 og 21.30 tann 27 mars, fall framleiðslan við 3,5 MW.
Earth Hour byrjaði upprunaliga sum ein áminning á fólk um at geva náttúruni gætur og m.a. minka um elnýtsluna fyri at verja umhvørvið. Síðani tiltakið byrjaði í 2007 er framleiðslan av elorku kring heimin vorðin munandi meira burðardygg, men tiltakið er tó ikki minni viðkomandi av teirri orsøk. Earth Hour verður nú nýttur til at heita á fólk um at virða náttúruna sum heild.


text:
So at siga alt frítíðar- og ítróttavirksemi í Føroyum byggir á sjálvbodna arbeiðsmegi
Tað er eitt ómetaliga stórt og virðirmikið arbeiði, sum verður lagt í fyri at fáa tey mongu ítróttafeløgini í Føroyum til at virka.
Í løtuni eru 112 ítróttafeløg skrásett undir teimum 16 sersambondunum undir ÍSF – alt frá smáum feløgum, ið íðka sokallaðar “smalar” ítróttagreinar til heilt stór feløg, sum t.d. fimleika- og fótbóltsfeløgini, við yvir túsund limum.
– Tað er eitt ófatiliga stórt virði, sum føroyska samfelagið fær burtur úr teimum ósjálvsøknu fólkum, sum taka á seg eina byrðu, ið annars kundi verið samfelagnum til last. Her hugsi eg serliga um ta uppalandi uppgávuna, sum ítróttafeløgini í Føroyum hava.
– Aktivitetirnir, sum verða fyriskipaðir av ítróttafeløgum – og øðrum frítíðarfeløgum – eiga jú ein rættiliga stóran part í mentunarligu menningini hjá okkara uppvaksandi ættarliði, sigur Petur Elias Petersen, ÍSF-forseti.
Vit standa fyri sunnu virðunum
Men ítróttur er so mangt annað enn at skipa fyri venjingum, rørslutiltøkum, føroyameistarakappingum og landsdystum. Seinastu árini hevur Ítróttasamband Føroya lagt ein heiður í at spæla ein aktivan leiklut í strembanini at hækka heilsustøði hjá føroyinginum.
“ÍSF stendur fyri sunnu virðunum í ítróttinum. At eiga eina sunna sál í einum sunnum likami er tað allarbesta. Hetta økir um vælferðina, um trivnaðin í gerandisdegnum”.
Soleiðis stendur millum annað lesa í skrivinum, sum varð sent úr ÍSF-húsinum til Mentamálaráðið í sambandi við at løgtingsfíggjarlógin fyri komandi ár skuldi leggjast.
– Vit ynskja at gera vart við tann stóra týdning, sum ítrótturin hevur. Eisini ynskja vit at gera vart við tað arbeiðið, sum ÍSF ger hóast fíggjarligu rammurnar eru rættiliga avmarkandi, sigur Petur Elias Petersen, ÍSF-forseti, og nevnir aktiva leiklutin hjá felagsskapinum í sambandi við at Heilsumálaráðið hevur útnevnt hesi seinastu árini til kostár og rørsluár.
Ómetalig virði
ÍSF hevur fleiri ferðir fyrr roynt at kasta ljós á tað ovurstóra virði, ið verður skapt gjøgnum teir túsundtals sjálvbodnu arbeiðstímarnir, sum verða lagdir í ítróttin so at siga hvønn tann einasta dag í árinum.
Men í skrivinum til Mentamálaráðið ger ÍSF eisini vart við, at tær fimm milliónir krónurnar, sum ÍSF seinastu árini hevur fingið á fíggjarlógini, ikki røkkur serliga langt sum afturbering fyri tað kontanta íkastið, sum ítrótturin gevur samfelagnum.
Víst verður millum annað á, at fleiri av ítróttafeløgunum hava løntar venjarar, sum sjálvandi rinda skatt til bæði kommunu- og landskassar. Hartil kemur ein munandi upphædd í ferðaavgjaldi til landskassan, við tað at mett verður at í minsta lagi 3.000 av ferðafólkunum, sum flúgva um flogvøllin koma ella fara í ørindum, sum eru beinleiðis knýtt at ítróttavirksemi.
Meirvirðisgjaldið er eisini ein tyngjandi útreiðsla fyri tey flestu ítróttafeløg, sum hava útreiðslur til eitt nú olju, streym, útgerð, vinningar til bingo, eydnuhjól og lutaseðlar, lýsingar, ítróttaklæðir og útgerð.
Fleiri feløg eru eisini, sum rinda leigu til almennar kassar fyri brúk av hølum og ítróttahallum.
Íløga í vælveru og heilsu
Røðin av fíggjartungum útreiðslum hjá feløgunum er long, og tí heldur Ítróttasamband Føroya, at tá hugsað verður um ta jaligu ávirkan, sum ítrótturin og ítróttafeløgini hava á hundraðtals føroyingar, so kundi tað verið ein tanki hjá politikarunum at frítaka ella endurrinda ítróttinum fyri eitt nú meirvirðisútreiðslurnar.
– Tað hevur týdning fyri okkum at fáa politikarar og myndugleika at broyta hugburð, so at játtanirnar til ítrótt ikki verða fataðar sum ein útreiðsla, men heldur sum ein íløga í vælveruna og fólkaheilsuna hjá tí einstaka føroyinginum
– Men eisini ein íløga til ein felagsskap, sum við stoltleika, roysni og brøgdum umboðar Føroyar í altjóða, sigur Petur Elias Petersen.


text:
Parasport vitjar Ítróttarbreytina
Nám X næmingar hjálpa FSF til "bóltur og spæl"
9.flokkarnir á Suðuroyarferð
Kost og heilsubreytin hevur í dag havt vitjan av FruktArt, iđ hevur lært okkum at skera og pynta frukt.
8. flokkarnir á seturskúla á Strondum
Ársins íverkseti kosin - Íverksetanarbreytin var sjálvandi við.
Ítróttarbreytin - gongutúr av oyggjarvegnum til Leynar
Rørslu- og trivnaðardagar í miðdeildini endaðu á Eysturvølli
Rørslu- og trivnaðardagar í miðdeildini - postarenning
Rørslu- og trivnaðardagar í miðdeildini
6.a á floti við Westward Ho
Ein púra vanligur fríggjadagur í Nám X
Ítróttarbreytin íðkar fitness í morgun
Upplivanarbreytin leypir á sjógv mánadag
Og hósdagin til gongu niðan á Slættaratind
Ítróttarbreytin rør við teinæringinum
Gongutúrur til Kirkjubøar við Ítróttarbreytini


text:
Í 2004 gjørdist Fløtur aftur ein sjálvstøðugur hagapartur, men er nú 2 mk. og 8 gl. Markið ímóti Dalinum gongur eftir Gráfelsrustini, oman ímóti Stórá - heiman fyri Líkstein - og niðan í vegin. Síðani gongur tað nakað út við vegnum og so oman aftur í Stórá heiman fyri Steinin í Hórisgrøv, og haðani er Stórá so mark úteftir. Markið ímóti Líðini er óbroytt frá 1989.
Áseyðatalið á Fløtum er nú 175.
NB! Tað, ið verður skrivað eftirfylgjandi, viðvíkur bara tí gamla hagapartinum - fram til 1990.
Várgonga 1988
Marknahegn er uppsett fram við Skarðsskriðuá, og í erva stendur hegnið eftir Tunguni og so heilt niðaná, men hesin ovari parturin av hegninum er yngri enn tann niðari.
Marknahegnið niðan ímóti Tunguni er uppsett í 1924 ella har á leið, men í mei mánaði í 1916 varð viðtikið á grannastevnu í Funningi at seta hegn upp millum hagapartarnar, um hetta vísti seg at vera neyðugt. At standa fyri uppsetingini vórðu valdir Hans Johannesen, Andr. Frederik Johannesen, úr Funningi, og Sofus Debes, frá Gjógv.
Seyðurin í Gjáarlíð trongdi seg meira heim í Funningslíð enn øvugt, so tað vóru funningsmenn, ið strongdu meira á fyri at fáa marknahegnið uppsett.
Undir Sniðunum og niðan ímóti Tunguni stendur hegnið heiman fyri Skarðskriðuá, og tá ið teir so hegnaðu frá Tunguni og niðaneftir, settu teir hegnið eitt sindur uttan fyri markið í Skarðinum, soleiðis at tað, sum funningsmenn mistu undir Sniðunum, skuldu teir fáa aftur í erva.
Fitt av líra átti í Funningslíð - heim av Tunguni - men hann hvarv, tá ið hegnið kom. Hildið verður, at hann rýmdi, av tí at hann rendi seg í hegnið í myrkrinum.
Móti Fløtum er einki skarpt mark, tí báðir hagarnir hoyra til somu helvt, men tó verður Stígsgil roknað sum mark í Hjøllunum. Heimanfyri í Tyrli gongur fyri tað mesta bara flatnaseyður, meðan líðarseyður harafturímóti liggur hægstur í Teigunum.
Fylgir
Niðara fylgið í Kinnini: Lá frá Kinnini og omaneftir.
Ovara fylgið í Kinnini: Lá frá Kinnini og niðan ímóti Niðara Fylgi í Breiðhjalla.
Niðara fylgið í Breiðhjalla: Lá frá Breiðhjalla og oman ímóti teimum ovastu úr Ovara Fylgi í Kinnini.
Ovara fylgið í Breiðhjalla: Lá frá Breiðhjalla og niðaneftir. Líðærnar: Tær lógu í Ritudali, í Middagsfjalli og Heimi í Skriðum. Leggjast kann aftrat, at einki fylgi var undir Sniðunum og Úti á Múla - har sløddust bara onkrar ær.
Feli
Í skjali frá 1758 (Føroya Landsskjalasavn) sæst, at tá var Líðin feli, og tað er alt, sum talar fyri, at hagaparturin frá avgamlari tíð hevur ligið í fela. Vetrarhagin er so góður, at teir gomlu plagdu at siga, at á kyndilsmessu er sólin komin so mikið høgt á luftina, at Líðin er undansloppin.
Ból
Navnið
Tað er einki at ivast í, at hagaparturin hevur fingið navnið Dalurin av tí stóra dalinum, ið gongur frá bygdini og heim á Skarð - báðumegin Stórá.
Tann gamli hagaparturin - og tann nýggi
Tann gamli hagaparturin Heimi í Dal var 22 mk. og 424 ha. Í gomlum døgum - fram til umleið 1829 - lá Dalurin saman við hagapartinum Botnum í Funningi.
Hesin hagaparturin nevndist Dalurin/ Botnar og var samstundis norðhelvtin í Funningi.
Móti Omanrætt gongur markið úr Marknagarðinum í Loynistíggin og haðani í toppin á Sandfelli. Móti Fløtum var Stórá mark heim á Skarð, og av Skarðinum gekk markið í varðan á Fossinum í Keri og haðani í Gjótuna í Bláabergi. Móti eiðismonnum gekk markið upp av Gjótuni og eitt sindur inn á Sandarstígar og hevði so fluktina í toppin á Gráfelli.
Undir útskiftingi av høgunum í 1990 varð Dalurin lagdur saman við Fløtum, og æt tann nýggi hagaparturin, ið var 4 mk. og 12 gl., Dalurin/Fløtur. Áseyðatalið í tí nýggja haganum varð sett til 337. Markið ímóti Omanrætt varð óbroytt, meðan markið millum Dalin/Fløtur kom at vera úr toppinum á Middagsfjalli og nakrar hundrað metrar oman eftir rustini (ímóti Teigunum) og haðani oman í Neytaliðið við Ta Gomlu Flatnarætt.
Í 2004 gjørdist Dalurin aftur ein sjálvstøðugur hagapartur, men er nú 2 mk. og 4 gl. - ella 293 ha. Markið ímóti Omanrætt er framvegis óbroytt, meðan markið ímóti Fløtum gongur eftir Gráfelsrustini, oman ímóti Stórá - heiman fyri Líkstein - og niðan í vegin. Síðani gongur tað nakað út við vegnum og so oman aftur í Stórá heiman fyri Steinin í Hórisgrøv, og haðani er Stórá so mark úteftir.
Í 2004 var áseyðatalið í tí nýggja haganum 170.
(NB! Tað, ið eftirfylgjandi er fest á blað, viðvíkur bara tí gamla hagapartinum - fram til 1990)
Fylgir
Í sambandi við uttangarðútskiftingina 1990 varð fráboðað, at tá vóru 172 seyðir í tí gamla haganum, og í fylgjum sá tað soleiðis út:
Tær Ytstu, 28 í tali, sum hava summarhaga í Breiðhjalla og uppi á Sløttum.
Tær í Fríðagili, 13 í tali, sum hava summarhaga heimarlaga í Breiðhjalla og koma eisini eitt sindur upp á Slættirnar.
Tær í Rossabotni, 23 í tali, sum hava summarhaga í Rossabotni, eftir Plinkanavunum, niðan móti Sandfelli og í Gráfelsrókunum.
Tær á Seyðabólsheygnum, 14 í tali, sum hava summarhaga undir Rókunum og norðureftir.
Tær Lægru á Sandarstígum, 7 í tali, sum hava summarhaga undir Barmsbrekku og niðan undir Røkurnar.
Tær Hægru á Sandarstígum, 12 í tali, sum hava summarhaga undir Rókunum og uppi í Rókunum.
Tær Niðaru ella Tær Handaru, 11 í tali, sum hava summarhaga undir Bláabergi.
Tær í Barminum, 10 í tali, sum hava summarhaga í Barminum, men fyrr fóru teir eisini heim undir Sandar.
Tær á Bustini, 14 í tali, sum hava summarhaga undir Mjáurók, heiman fyri Bust og undir Gráfelsrókunum heimanfyri.
Kenningin, 40 í tali, sum hevur summarhaga heiman fyri Stóragil.
Kenning
Gomul skjøl frá 1758 vísa, at longu tá var ein partur av haganum kenning og ein partur feli, men tað er ikki greitt, hvussu býtið var millum kenning og fela.
Tað skilst á øllum brøgdum, at tað hevur verið ein ávís togan millum teir, ið vildu hava kenning, og teir, ið vildu hava fela, men tað sæst, at í 1836 varð avgjørt at hava tíðaravmarkaða kenning til 1840, og álíknast skuldu 2 ær upp á gyllinin. Roknast kann við, at skipanin við kenning hevur hildið fram eftir 1840. Fram til tann stóra kavan í 1947 var ein hálv ær í kenning upp á gyllinin, men síðani 1947 hevur tað verið ein ær, til kenningin varð avtikin í 2001. Kenningaærnar skulu liggja heiman fyri Stóragil og ikki í Rossabotni.
Gerda, Hanni og Kristian í Lon
Ból og seyðahús
Í Dalagerðinum vóru trý ból: Krossabólið, Bólið á Svínstígheygnum og Dukkubólið.
Krossabólið er oman fyri vegin beint uttan fyri Seyðahúsið á Krossunum, ið var bygt seinast í 1950unum. Til Krossabólið komu "Tær Ytstu".
Bólið á Svínstígheygnum stóð oman fyri vegin við vendiplássið á Svínstígheygnum. Seyðahús varð bygt á grundina veturin 1953 - 1954. Seyðahúsið á Svínstígheygnum fór av vindi í januar mánaði í 1984. Tey fylgi, ið komu til Bólið á Svínstígheygnum, vóru "Tær úr Fríðagili" og "Tær úr Rossabotni".
Dukkubólið.
Dukkubólið stóð niðan fyri garðin - beint heiman fyri Barmaportrið. Nú er seyðahús bygt á grundina. Navnið, Dukkubólið, kemur av tí, at bólið var hildið at vera so lítið, at tað var ikki frægari enn eitt dukkuból.
Tey fylgi, ið komu til Dukkubólið, vóru "Tær av Seyðabólsheygnum", "Tær Hægru av Sandarstígum" og "Tær úr Rossabotni".
Uttangarðs eru nú trý ból: Fríðagilsbólið, Seyðabólið og Heimasta Ból.
Fríðagilsbólið stóð áður heiman fyri Lítlagerði, men seinni víðkaðu teir Lítlagerði eitt sindur og fluttu hegnið heim um Fríðagilsbólið. Ein vongur varð gjørdur við bólið fyri at verja ímóti lágættini. Til Fríðagilsbólið komu "Tær úr Rossabotni".
Seyðabólið stendur heimi við Seyðabólsánna, og tað verður eisini kallað Bólið á Seyðabólsheygnum.
Til hetta bólið koma "Tær á Seyðabólsheygnum", "Tær Lægru á Sandarstígum" og "Tær í Barminum".
Heimasta Ból stendur eitt sindur niðan frá Stóruá - nakað heiman fyri Antaránna.
Í Heimasta Ból koma "Tær Hægru á Sandarstígum", "Tær Heimi á Bust" og "Tær Niðaru" (ella" Tær Handaru").
Rættir
Vit vita um tríggjar rættir: Funningsrættina, Gomlu Dalarætt, og Rættina við Fríðagilsánna.
m.a. Óli, Gubbi og Neli
Funningsrættin er avgomul og stavar frá teirri tíðini, tá ið Dalurin lá saman við hagapartinum Botnum í Funningi. Tí varð hon kallað Funningsrættin. Dalurin og Botnar vórðu býttir sundur í 1829, so rættin man vera nakað væl eldri enn tað. Í hesum sambandi kann vera skoytt uppí, at Knútur í Nýggjustovu (Knud Jacobsen, f. 1824) mintist hesa rættina í brúki. - Tað sæst hampuliga væl, hvussu hon hevur sæð út. Hon hevur verið stór og breið um kjaftin.
Tær flestu gomlu rættirnar vóru so breiðar um kjaftin, fyri tær ikki skuldu vera so góðar at brúka hjá seyðatjóvum.
Gamla Dalarætt stóð niðri við Stórá, beint heiman fyri Nýggjagarð. Enn sæst væl, hvussu hon hevur sæð út. Dalurin og Botnar fóru, sum áður nevnt, sundur í 1829, so vit kunnu rokna við, at henda rættin er gjørd í 1830unum.
á Dalarætt - umleið 19?
Rættin við Fríðagilsánna varð tikin í brúk í 1935. Um ta tíðina varð Dalagerðið býtt. Henda rættin varð brúkt til november 1989, tá ið Dalurin og Fløtur vórðu løgdsaman. Frá 1989 til 2005 varð Dalaseyðurin rikin í Flatnarætt.
Í 1954 varð vaskibrunnur við vaskirætt gjørdur við rættina við Fríðagilsánna , og var hetta sostatt tann fyrsti vaskibrunnurin í bygdini.
Tann nýggjasta rættin - nummar 4 - varð tikin í nýtslu 17.07.05, og her kann leggjast aftrat, at hana gjørdi Neli mestsum púra einsamallur.
Rakstur
Tað hava nokk altíð verið riknar tvær gongur: Ytra Gonga og Heimara Gonga. Ytru Gongu fara nakrir niðan á Slættir, og tann hægsti gongur um í Sandfelli. Fyrr, áðrenn marknahegnið kom, var niðasti maður heim eftir Brekkuni, men nú er hann eftir Breiðhjalsbrúnni. Maðurin á Breiðhjalsbrúnni má ikki koma longur heim enn á Gráaklett, tí annars kann seyðurin, ið kemur av Sløttunum, stoyta oman uttan fyri hann. Í Ytru Gongu fara nakrir heim í Barm, og tann hægsti gongur um á Foldarskarði, til hann kemur saman við manninum í Sandfelli.
Heini Nygaard Olsen, Ólavur, Kristian í Lon og Hanni
Síðan verður tikið samanum, og seyðurin stoyttur oman í gjøgnum Ennið og út í Ryggirnar - heilt út móti marknahegninum.
Áðrenn Lítlagerði varð innlagt, varð Ytra Gonga rikin heim í Fríðagil, og tað var mangan strævið at renna heimfyri og venda gonguni á Funningsrættini. Nú verður rikið oman gjøgnum Lítlagerði, og tað er eitt stórt framstig.
Í Heimaru Gongu fara nakrir heim í Barm, og restin heim undir Sandar. Tann hægsti í Barminum situr norðan fyri Kjaftin á Breiðurók og stoytir seyðin, ið kemur tann vegin undan Sondunum.
Tann hægsti undir Sondunum fer gjøgnum Gráfelsrøkurnar og so gjøgnum Breiðurók, meðan tann næsthægsti fer gjøgnum Mjáurók.
Teir, sum eru í Barminum, forða seyðinum, sum kemur undan Sondunum, og stoyta hann oman heiman fyri Stóragil. Tað var ofta trupult at venda seyðinum, tá hann kom við ferð út undir Barmsbrekku, men nú er hegnað niðan undir Barmsbrekku, so tann trupulleikin er burtur. Síðani verður seyðurin rikin oman móti Stórá og so út við ánni og í rættina.
Neli og skurðurin
Ódnir
Ódnir veit man lítið og einki um, men Nýggjustovumaðurin var altíð á Garðabrúnni, og Jógvansstovumaðurin niðastur í Ryggjunum.
Er røktingarmaður av Omanrætt á fjalli, so er hann altíð á Sløttunum.
Systrarnar Hergerð og Anna
Røktingarmenn
Jógvan í Blásastovu ( Joen Joensen, f. 1831)
Gøtu - Jógvan ( Joen Poulsen, f. 1853), sum vaks upp í Blásastovu, var ikki valdur røktingarmaður, men kortini gekk hann burtur í haga til sín doyggjandi dag.
Í lembingini fóru teir gomlu altíð sera tíðliga í hagan. Tann stóra skaðadagin 30. apríl í 1870, tá ið tvey áttamannafør gingu burtur, hevði Gøtu-Jógvan verið í haganum um morgunin. Tá ið hann kom fram við húsunum í Horni, rópti Hans Petur ( Hans Peter Jacobsen, f. 1810) á hann og spurdi: "Er nakað lamb komið í morgun?" "Jú, eitt", svaraði Gøtu-Jógvan.
Gøtu-Jógvani dámdi einki, at lamb undan tvævetursær var gott. Hann segði, at tað fór so illa við ærini, at tey seinnu lombini komu ikki at roynast so væl.
Pætur í Jógvansstovu ( Peter Joensen, f. 1864) varð valdur eftir pápa sín, Jógvan í Blásastovu (Joen Joensen, f. 1831). Pætur røktaði til umleið 1906. Pól Jóhannes í Bíggjarlagnum ( Poul Johannes Johannesen, f. 1888) varð valdur eftir Pætur í Jógvansstovu (Peter Joensen, f. 1864), men hann hevði so lítlan hug til hetta arbeiðið, at hann fór ongatíð at røkta, so ístaðin varð tað pápi hansara, Kornelius í Gortru ( Kornelius Johannesen, f. 1860), ið fór at røkta eftir Pætur.
Sofus Anton í Gortru ( Sofus A. Johannesen, f. 1897) gekk í haganum saman við pápa sínum frá barnsbeini av, og í 1934 varð hann valdur til røktingarmann. Valið fór fram yviri í Túni. Ætlanin var, at valið skuldi vera seint í 1933, men tað mátti bíða til mikkjalmessu 1934, tí sýslumaðurin segði, at valið mátti vera á mikkjalmessu. Sofus Anton var onkuntíð til samgongu í Funningslíð
Kornelius Johannesen, f. 1938, varð valdur til røktingarmann í 1967, men hann hevur eisini gingið burtur í haga frá smádreingi av.
Røktingarmenninir Neli og Gubbi
Kristian Inni í Stovu (Christian Johannesen, f. 1764).
Mangan man hava verið smáligt, og greitt verður frá, at einaferð í teimum ringu árunum fyrst í 1800, meðan Kristian røktaði, var hann um várið á veg í hagan at taka eina røktingarær. Hann møtti Stóra-Heina ( Heine Andreasen, f. 1771), ið átti serstakliga nógva jørð. Kristian fortaldi Heina, at nú fór hann eftir røktingarærini. "Ikki skalt tú fara eftir henni í dag", segði Heini og gav honum ein bógv. Kristian vendi aftur, og dagin eftir var grind í Funningsfirði, og ærin slapp sostatt at ganga.
Hanus Inni í Stovu ( Hans Johannesen, f. 1782).
Jóhannes Inni í Stovu ( Johannes Hansen, f. 1818).
Hans Pauli Inni í Stovu ( Hans P. Johannesen, f. 1856).
Feðgarnir Jens og Neli
Dánjal Rasmus í Horni ( Dánjal R. Joensen, f. 1890). Tað var í 1932, at Sofus Anton á Dalarætt uppnevndi Dánjal Rasmus til røktingarmann eftir Hans Paula Yvir í Stovu, sum um tað mundið flutti inn í Funningsfjørð at búgva.
Hans Edvard Joensen, f. 1929, fór at røkta í 1947 eftir pápa sín, Dánjal Rasmus, men Hans Edvard gekk í haganum frá smádreingi av saman við pápa sínum. Hann gavst at røkta í 2007, og hetta sama árið fór Jens Heldarskarð at røkta.
Neli, Gubbi og Jóhan
Fríðrikur á Grótheyggi ( Frederik Joensen, f. 1817) doyði í 1870 við Fríðriksbáti.
Símun á Grótheyggi ( Simon Justinussen, f. 1849) doyði við Samløguni 1884.
Justines á Grótheyggi ( Justinus Justinussen, f. 1882). Fór heilt ungur at røkta. Tað er eitt sindur ógreitt, um nakar hevur røktað í millum Símun og Justines. Í bestu árum varð Justines so illa plágaður av gikt, at hann var mestsum óarbeiðsførur. Tá ið val av røktingar- monnum var yviri í Túni í 1934, skeyt Sofus Anton upp, at Justines skuldi røkta, so leingi hann orkaði. Hetta varð samtykt, og sonur hansara, Símun, f. 1914, gjørdi ymisk arbeiði í haganum fyri pápan til val av nýggjum røktingarmonnum fór fram í 1947.
Benadikt Johannesen, f. 1917, fór at røkta í 1947 eftir Justines.
Benadikt (1917-1996) - á Dalarrætt 1989
Røktingarløn
Í fyrstani kundi hvør røktingarmaður hava tríggjar ær í part, og seinni blivu tær fýra. Teir fingu einki frá haganum, um ær ikki hevði lamb, og tað kom fyri, at røktingarmaður kom av rættini á heystardegnum bara við vøttunum.
Í løtuni (2011) fáa teir báðir røktingarmenninir 4 miðlingarlomb í part - og somuleiðis 2 hagalomb hvør. Hagalamb er tað besta lambið, ið er, aftir at veðragjólingarnir eru uppgjørdir.
Neli við Heimastaból
Veðragjólingar
Fyrr høvdu teir tríggjar veðragjólingar, seinni vórðu teir fýra og eitt miðlingalamb. Veðragjólingarnir vórðu býttir til jørðina, og miðlinga lambið varð bara tikið við fyri at fáa býtt í fimtingar.
Neli á Klábrekkuni
Fyrr í tíðini vóru veðragjólingar býttir til jørðina og flettir, tá ið teir vóru inntiknir í januar mánað. Sjálvandi vóru teir tussarak, men ivaðust teir gomlu, um veðragjólingarnir vóru etandi, so plagdu teir at taka netjuna - ið bert var ein slintra - og blaka hana upp á hurðina. Hekk netjan føst, var krovið etandi, men datt hon niður, var tað ikki munnberandi.
Burtur í haga
Tá ið Sofus Anton fór burtur í Haga, plagdi hann altíð at ganga heim eftir Brekkuni, niðan í Enni og so niðan í Rossabotn. Haðani gekk hann út gjøgnum Breiðhjalla og upp á Slættirnar og so runt har uppi. Síðani fór hann niður í Rossabotn, eitt sindur heim undir Røkurnar, út undir Barmsbrekku og so til hús. Hetta var ein gongd.
Hin gongdin var at fara heim undir Bust og so heim undir Sandar.
Í lembingini varð gjarna farið í hagan tvær ferðir um dagin, og hvør túrurin tók einar fýra tímar, men tað valdaðist sjálvandi, hvussu líkindini vóru, og hvussu ovarlaga seyðurin lá. Tá gingu røktingar- menninir vanliga soleiðis:
Fyrst varð gingið lágt heim um Heimasta Ból - áraka Steinin í Hórisgrøv - og so út eftir brekkuni út móti Stóragili. Síðani heim undir Barmsbrekku, heim undir Bust, heim undir Sandar, heilt yvir í Kaldakinn og niðan móti Lítlabarmi og Bláabergi, um veðrið var gott. Fyrr var einki hegn móti funningsmonnum, og funningsseyðurin fór út í Líð um veturin og móti vári, so dalaseyðurin lá rættuliga víða um. Síðani var farið út yvir Kráunum og Blotanum, eftir Bustini og inn í Rossabotn. Hetta er tung gongd, tí tað er ímóti alla tíðina. Tá, ið tú vart komin í Rossbotn, var sloppið, tí nú kundi tú taka undan oman úteftir í Ryggirnar. Tá ið útleið, og veðrið gjørdist betri, hækkaði seyðurin, og tá mátti tú eisini taka Breiðhjallan við.
Øll lombini við báðar endarnar við báðar endarnar vórðu tráðdrigin, og tú bjargaði altíð nøkrum lombum við at ganga nógv í lembingini. Tað er ótrúligt, sum ærnar eru hjálparleysar. Ein ær kundi lemba, og lambið fór óklombrandi í eitt hol. Hon kundi so standa og jarma uppi yvir tí, men ófyrr doyði tað, enn at hon tók í oyrað á tí og dró tað uppúr.
Góðir og ringir dagar
Ein røktingarmaður tekur soleiðis til:
Tað hava verið nógvir vánaligir túrar í haganum, men tað hava sanniliga eisini verið minnisríkar løtur. Eg minnist eina serliga vakra sjón. Eg gekk niðan móti Foldarskarði, og tað var brennandi sólskin hesumegin. Tá ið eg komi uppá, liggur mjørkin javnt við skarðið vestanfyri. Hetta var seint á degi, og sólin stóð inn eftir mjørkanum, men tað sá út, sum sólin skein inn eftir eini ísfløtu. Tann sjónin fer mær aldri úr minninum. Vit hava havt fleiri vánaligar fjalldagar um heystið, men eg kann nevna ein serliga ringan. Tað var á skurð í 19?. Tað var av besta veðri um morgunin, men tá ið vit gingu um, fór at glopraregna, og síðani bleiv tað til rennikava, men tað var mestsum stilli.
Vit róku kortini og fingu alla Fyrru Gongu í rætt, men vit vóru ikki meir enn komnir í rætt, nú brestur hann á við knasandi stormi av landnyrðingi. Vit sóu hetta hvassa kavaroksælið koma sum eitt skot heim um Nøvina. Øll gongan bleiv slept inn í Dalagerðið - bara ein veðrur bleiv tikin til hús. Tað var kolandi stormur at ganga ímóti, og tá ið vit komu til hús, stóð brimið í grasinum. Vit fóru beina kós í Gjónna at draga bátarnar niðan, og tað var so dánt, at vit bjargaðu øllum bátunum. - Ódnarveðrið kom so knappliga, sum tað nú einaferð kann koma.
Ymiskt
Serfrælsir
Hans Jákup hjá Siggu ( Hans Jacob Johannesen, f. 1864)
Petur Julius á Teigunum ( Peter Juleus Joensen, f. 1876)
Røktingarmaður hevur orðið:
Eitt árið kom eitt veðurlamb niður úr Gráfelli 27. november, og sum vanligt var í slíkum føri, varð tað selt á auktión Niðri í Túni. Tað fekk einki boð, tí teir søgdu, at tað gimaði, og eingin vildi hava heystlamb úr Gráfelli. Eg gav eitt boð og fekk lambið bíliga.
Um kvøldið fletti eg tað. Tað vigaði 28 pund, og tað sást, at lambið var afturfarið, tí at krovið var svart fram við rygginum, men eg má leggja aftrat, at tá ið krovið var turt, vóru tað fleiri enn eg, ið tóku til, hvussu væl tað smakkaði, so eg veit ikki, hvussu tað er við hesi gimingini, ið ofta verður havd á munni, tá ið sett verður á november mánað.
Eigur tvæveturær stak gott lamb, verður tað gjarna besta lambið, hon fær.
Tað ringa várið 1947 doyðu 45 ær Heimi í Dal, sjálvt um man royndi alt, sum man kundi.
Gubbi (Hans Edvard Joensen 1929 - 2011) í Hornahjallinum
Eigur gomul ær stak gott lamb, er hon avdeyði, og rættast er at taka hana. Sleppir tú henni uppaftur, kanst tú vænta tær neista undan henni árið eftir.
"Einki haldi eg, at orðið klipping er komið av tí, at teir kliptu eitt sindur burtur av doddinum á seyðinum fyri klaka. Nei, eg havi hugsað mær tað, at orðið merkir, at á hesum fjallinum kliptu teir skipanina til - ella kliptu eitt sindur burtur av henni", sigur ein eldri røktingarmaður.
Aar 1867, den 14. Marts, holdtes Grandestævne i Bygden Gjov. Samtlige Huusfædre mødte. Den sædvanlige Inkvisition blev oplæst, men ingen Lovovertrædelser angaves. Forøvrigt blev forrettet det Samme som ved Bygden Sydergøthe anført.
Følgende Forhold bleve ordnede efter Haugeloven af 23. Februar 1866:
Joen Jacobsen, Hans Peter Jacobsen, Joen Sivardsen og Daniel Rasmussen bleve enstemmig valgte til at befare Markeskjællene saavel mellem Bygdens Haugeparter som mod Grandenes Hauger ??????
Opførelsen af Varder ved Bygdeveiene paalagdes.
Rosseskiben er 7 Ros og for Tiden holdes 32 Ros i Gjov.
Søjdemærkerne bleve derpaa omhandlede, og da Søjdemærket paa Dalen faldt sammen med Mærket i Myrehaugen paa Tofte, blev Mærket for Dalen bestemt til Stíft paa begge Ører og Bragd Frammantil paa Vinstra.
Da Vedkommende ønskede endel Kjending i Dalen og Foroven Rat bleve de fornødne Contrakter derangaaende opfattede overensstemmende med Loven og efter Vedkommendes Ønsker og derpaa leveredes de Mødte for at forsynes med alle Eieres og Besidderes Underskrifter og derpaa tilbagesende Sysselmanden.
Videre afgjortes ikke om Bygdeskikke.
Mødet hævet.
Poul Poulsen C. L. Weihe D.J. Danielsen
Aar 1868, den 4. Marts, holdtes Grandestævne i Bygden Gjov. Husfædrene mødte for Størstedelen. - Den sædvanlige Inkvisition blev oplæst, men ingen Lovovertrædelser angaves. Det samme blev forrettet, som førhen findes anført.
Eierne angav, at der i Gjov holdes 3 Ros og 2 ?? tilfælles med Funding.
Samtlige de forrige Aar ved Grandestævne ( Politipr. 14/3 - 67) til at befare Markeskjæl udmeldte Mænd mødte.
De erklærede, at Markeskjællene saavel mellem deres egne som de tilgrænsede Bygders Hauger er i Orden, saa at ingen Uenighed finder Sted, dog bemærkede de, at et Stykke mellem Gjov og Eide, kaldet Skoren, paastaas holdt af Eides Mænd, hvorimod Eierne af Gjov formene sig at have Ret til andel af Samme, efter en gammel Dom eller Contrakt, som imidlertid nu er dem ubekjendt. Ligeledes er der et Stykke Sanderne kaldet, som de fleste af Eierne paastaar henhører saavel til Dalen som Fløderne ( c: Nordhelvt & Syderhelvt)
Aar 1905, den 15. April, holdtes Grandestævne i Bygden Gjov. De sædvanlige Forretninger udførtes. - Ingen Ros holdesi Bygden.
Til tilsynsmand i H. t. Lov om Ødelæggelse af Ravnens Yngel af 11.Marts 1892 ' 11 valgtes for de næste 3 Aar: Joen Joensen ( Sámalsstovu ) af Gjov. Til Forhandling er anmeldt Spørgsmaalet om Sammenlægning af Haugeparterne "Dalen" og "Suðurhælvt" i Gjov til at udgøre en Haugepart, samt i Forbindelse hermed fastsættelse af Regler for hvorledes der skal forholdes med Sommergræsning af Bygdens Koskiben i Udmarken.
Haugeparten "Suðurhælvt" udgør 72 mk. Af Ejerne mødte følgende Personer, der dels eje og efter skriftlig Fuldmagt repræsentere det nedenfor vedføjede Marketal.
1. Joen O. Christiansen, Gjov 9 Gl. 10 Skd.
2. Joen Joensen ( Klåa ) ibd. 1 - - -
3. Kornelius Johannesen ibd. 3 - - -
4. Ole Chr. Klein, Gjov, befuldmægtiget for:
1. Hans Johannesen, Funding, 1 Gl. 00 Skd.
2. Joen S. Petersen, ibd. 1 - - -
3. Johan Kleins Enke, Gjov, 8 - 10 -
10 Gl. 10 Skd.
5. Peter Joensen, Gjov, 6 - - -
6. Sivert Joensen, ibd. Ejer af 3 - 00 -
do - som befuldmægtiget for:
Elias Nielsen, Ejde,1 - - - -
Joen Sivertsens Enke ibd. 3 - 10 -
7 - 10 -
7. Poul Nolsøe Biskopstø, Gjov. 3 - 12 -
8. Joen Joensen, ældste, ibd. 1 - 00 -
9. Johan Joensen, ibd. 1 - 03 -
10. Joen Hejnesen, ibd. 5 - 00 -
11. Johs. Johannesen, ibd. 3 - - -
12. Djone Debes, yngre, ibd. 2 - - -
13. Justinus Justinussen, ibd. som befuldmægtiget for:
Simon Justinussens Enke 3 Gl. 00 Skd.
D.P.Olsen, Funding 1 - - -
4 - - -
14. Joen Joensen ( Såmalstovu ) 1 - - -
15. Chr. Joh. Sivertsen - Ejer - 1 - 10 -
befuldm. for Johan H. Weihe, Andefj. 5 - 00 -
6 - 10 -
16. Joen Joensen ( Fløt ) 1 - 10 -
17. Djone Debes, ældre 1 - 00 -
18. Clement Joensen 1 - 04 -
19. Jacob Matras 1 - 00 -
20. Peter Pauli Joensen, Gjov 10 - - -
21. Poul Johs. Joensen 4 - 10 -
22. Poul Klein, Gjov - Ejer - 4 Gl. 12 Skd.
som befuldmægtiget for:
Th. Rasmussen, Kolter 1 - 00 -
N. Niclasen, ibd. 1 - - -
6 - 12 -
23. Johannes Marius Berg 2 - 00 -
24. Poul Debes 1 - 12 -
25. Ole Debes 2 - 06 -
26. Joen Poulsen 2 - 12 -
ˍˍˍˍˍˍˍˍˍˍ
Haugeparten "Dalurin" udgør 22 Mk., og af Ejerne mødte nedenfornævnte Personer, ejende og repræsenterende det vedføjede Marketal:
1. Joen O. Christiansen 1 Gl. 15 Skd.
2. Joen Joensen ( Klåa ) 0 - 5 -
3. Kornelius Johannesen 3 - 15 -
4. Ole Chr. Klein, som befuldmægtiget
for Johan Kleins Enke 1 - 00 -
5. Peter Joensen 1 - - -
6. Sivert Joensen 1 - - -
7. Poul Nolsø Biskopstø 1 - - -
8. Joen Joensen, ældste 1 - 22 -
9. Johan Joensen 0 - 62/3 -
10.Joen Hejnesen 1 - - -
11.Johannes Johannesen 0 - 19 -
12.Justinus Justinussen, som befuldmægtiget for :
Simon Justinussens Enke, Gjov 2 Gl.
D. P. Olsen, Funding 1 -
Poul H. Haraldsen, Andefjord 1 - 4 -
00 -
13. Chr. Joh. Sivertsen, som befuldm. for:
Johan H. Weihe, Andefjord 1 - - -
14. Jacob Matras 0 - 05 -
15. Peter Pauli Joensen 4 - 05 -
16. Poul Johs. Johannesen 3 - 05 -
17. Poul Klein, - Ejer - 0 Gl 10 Skd.
som bef. for Elsebeth Klein 1 - 10 -
2 - 00 -
18. Johan M. Berg 1 - 10 -
19. Ole Debes 0 - 22 -
20. Joen Poulsen 1 - 00 -
-------------
1 Mk 14 Gl. 10 2/3 Skd.
Fra en del Ejeres Side i Haugeparten "Dalen" gjordes gældende, at efter Haugeparternes Beskaffenhed er det vanskeligt, om ikke umuligt, at holde hver af Haugernes Faarebesætn-inger paa sin egen Hauge. "Suðurhælvts" Faar komme meget ind paa Dalerhaugen, ligesom en del af Bygdens Koskiben søger Græsning paa Dalen. Det vilde derfor bilninge? til større Enighed mellem begge Haugeparters Ejere, at Haugeparterne vare i Fællig. Fra en del af Suðurhælvts Ejeres Side gjordes derimod gældende, at "Suðurhælvt" har Græsningsret i Dalerhauge for en del Faar, ligesom de mene, at Dalen er pligtig til at græsse en del af Koskiben, som Erstatning for at "Dalens" Ejere have erholdt Andel af den af "Suðurhælft" indlagte større Trø, hvorved en stor Del af det Areal, hvorpaa Koskiben hidtil har nydt Sommergræsning, er indhegnet.
Paa Forslag af P. J. Joensen m. Fl. sattes derefter under Afstemning, hvorvidt de ovennævnte Haugeparter blive at sammenlægge, eller skulle forblive delte som hidtil.
Af Ejerne af Haugeparten "Dalen" stemte de foran under Nr. 3, 7, 9, 11, 12, 15, 16, 17, 18 , 19, 20, der repræsentere et Marketal af 1Mk. 6 Gl. 31/6 Skd., samt Sivert Sivertsen, Gjov, repræsenterende 2 Gl. 62/3 Skd. og Peter Jacob Sivertsen ibd., som repræsenterer 62/3 Skd. - ialt 1 Mk. 8 Gl. 162 Skd. for den nævnte Sammenlægning, medens de foran under Nr. 1, 2, 4, 5, 6, 8, 10, 13 og 14 anmeldte Personer repræsenterende 8 Gl. 72 Skd. stemte derimod.
Af Haugepartens "Suðurhælvts" Ejere stemte de foran under Nr. 3, 7, 9, 11, 13, 14, 20, 21, 22, 23, 25 og 26 nævnte Personer, repræsenterende 2 Mk. 11 Gl. 15 Skd. samt Sivert Sivertsen, Gjov, som repræsenterer 7 Gl. og Peter Jacob Sivertsen, Gjov, ejende 1 Gl. 5 Skd. - ialt 3 Mk. 3 Gl. 0 Skd. - for at sammenlægge nævnte Haugeparter, hvorimod de under Nr. 1, 2, 4, 5, 6, 8, 10, 12, 15, 16, 17, 18, 19 og 24 nævnte Personer, repræsenterende 3 Mk. 7 Gl. 6 Skd. stemte imod saadan Sammenlægning.
Det udkræves for at tage gyldig Beslutning efter Grandestævnelovens ' 7, at mindst ??? af hvert Brugs Marketal have stemt for Sagen, men da dette Stemmetal, som det fremgaar af foranstaaende, ikke er opnaaet, tilkendegives det de mødte, at Sammenlægning ikke er vedtaget.
Hvad angaar Sagen om Græsningsret for Bygdens Koskiben, da staar denne Sag i saa nøje Forbindelse med forannævnte Sag om Sammenlægning af Haugeparterne "Dalen" og "Suðurhælvt", at der ikke forinden denne Sag, som agtes indbragt for Landvæsenskommisionen til Afgørelse tillige i hvilket Forhold "Dalen" er pligtig til at afgive Græsning til Bygdens Koskiben, er afgjort, kan fremsættes noget Forslag til Vedtagelse derangaaende. Anmelderne tilbagetog derfor Sagen.
Det protokollerede oplæst. Grandestævne sluttet.
Extrakt - Udskrift
af
Forhandlingsprotokol ved Østerø Syssels Landvæsenskommision.
Aar 1905, den 7. August, Middag Kl. 12, indfandt Landvæsenskommisionen for Østerø Syssel bestaaende af Sysselmand Petersen, som Formand, og Kommisionens faste Medlemmer Kongsbonde J. L. Weihe af Sælletræ og Tømrer J. Rasmussen af Skibenæs, sig i Bygden Gjov paa Poul Nolsø Biskopstøs Bopæl, i Anledning af, at følgende Ejere af Haugeparten "Dalurin" i Gjov, nemlig Poul Klein, P. Johs. Joensen, Kornelius Johannesen og Justinus Justinussen, alle af Gjov, have begært Kommisionens Afgørelse af nedennævnte Spørgsmaal:
1. hvorvidt Ejerne af Haugen "Syderhelft" i Gjov have nogen Ret til at lade Faar fra den til denne Hauge hørende Haugepart "Fløturnar" græsse i Haugeparten "Dalurin", samt
2. hvorvidt Ejerne af Haugeparten "Dalurin" er pligtige til at afgive Sommergræsning til Bygdens Kvægbesætning udover den Andel (1/6), der tilkommer Haugen, som udgørende 1/6 af Bygdens Marketal.
Efter at der var prøvet Forlig mellem Parterne, uden at Forligsprøven kunde tilendebringes, udsattes Sagens videre Behandling Kl. 3 Eftermiddag til Kl. 42 samme dag.
Det protokollerede oplæst.
Sagen udsat til Dags Eftermiddag Kl. 42.
T.J. Petersen J. Rasmussen J.L. F. Weihe.
Forlig:
A. Vedrørende Sagens Punkt 1:
1. Lodsejerne af "Suðurhelft" skulle have Ret til at lade 50 Moderfaar med Lam, fra Haugeparten "Fløturnar" græsse paa det til "Dalurin" hørende Haugestykke "hejmi undir Sondum" kaldet, i Tiden fra 15. Maj til 25. Oktober hvert Aar.
2. De Faar fra "Fløturnar", som nu have Sommergræsning i Haugeparten "Dalurin" paa andre Steder end "undir Sondum", skulle aftages eller vænnes til at have Græsning enten "undir Sondum" eller i "Fløturnar" i Løbet af de første 5 Aar, saaledes at "Fløturnar" efter Udløbet af disse 5 Aar ikke græsser Faar andre Steder i Dalerhaugen end paa Haugestykket "hejmi undir Sondum". De Faar som græsse højest til Fjælds og ikke kunne vænnes til at tage lovlig Sommerhauge skulle ikke formeres,men aftages med en Femtedel hvert af de næst paafølgende 5 Aar.
3. Søjdemændene fra "Fløterne" skulle i det i Punkt 2 nævnte Tidsrum være berettigede til at gaa ind i Dalerhaugen for at drive "Fløturs" Faar hen paa lovlig Sommerhauge, dog maa de ikke gaa med løs Hund.
4. Det Stykke af Haugeparten "Dalurin", som mod Nord begrændses af den nylig indlagte store Trø, og mod Syd af "Fríagjil" og beliggende "undir Brekkuni", skal af hele Bygdens Marketal bekostes indhegnet og holdes sommerfredet, og Indhegn- ingen skal være fuldført inden Udgangen af Aaret 1910. Efter at Indhegningen er tilendebragt, deles Stykket mellem Bygdens samlede Marketal.
B. Sagens Punkt 2 blev saaledes forligt:
1. I den Tid om Foraaret og Efteraaret, som Køerne "gaa ind og ud", skulle Ejerne have Frihed til at holde Kvæget græsse i hvilken Haugepart de selv ønske.
2.Naar Køerne ligge ude om Natten, skulle de græsse i Haugeparten "Fløturnar" og "Dalurin" i Fællig, hvert Aar om Foraaret fra den Tid de begyndte at ligge ude indtil 20. Juni og om Efteraaret fra 1. August indtil de ophøre med at ligge ude om Natten. I Tiden fra 20. Juni til 31. Juli skulle Køerne græsse i Haugeparten "Fyri oman Rætt." 3. Intet Kvæg maa drives ud til Græsning i Haugen efter 30. Oktober hvert Aar.
4. Omkostningerne ved Sagens Behandling for Landvæsenskommisionen udredes saaledes:
Haugeparten "Fyri oman Rætt" 1/6
Haugeparten "Dalurin" 5/12
Haugeparten "Suðurhelft" 5/12 og fordeles mellem Lodsejerne i Forhold til Marketal.
Det protokollerede oplæst og vedtaget, samt underskrevet af samtlige de mødte Ejere.
Poul Klein Cornelius Johannesen m.p.P. Ole Chr. Klein
Peter P.Joensen m.p. P. Poul Debes m.p.P. Klement Joensen m.p.P.
Poul Nolsø Johan Joensen m.p.P. Joen Olrik Christiansen
Johannes Marius Berg m.p.P. Justinus Justinussen
Sivert Joensen m.p.P. ved T.J.Petersen
Joen Joensen, ældste, m.p.P. ved T.J. Petersen
Joen Joensen Ole Debes Joen Poulsen m.p. P. ved T.J.Petersen
Peter Joensen
Sagen sluttet Eftermiddag Kl. 92
T.J.Petersen J. Rasmussen J.L.F.Weihe
Udskriftens Rigtighed bekræftes:
Østerø Syssels Kontor, Fuglefjord 16. Oktbr. 1905
T.J. Petersen
Gebyr for Beskrivelse 75 Øre
= Syvti Fem Øre
T.J.Petersen.
Fyri Oman Rætt er sjáldsamt navn á hagaparti, men tað sigur okkum so mikið, at upprunin má hava samband við orðið rætt.
Ból og seyðahús
á Ambadali:
Bólið á Rivinum
Hetta er ikki nakað beinleiðis ból, men meira at kalla veingir.
Bólið í Breiðateigi (Bólini í Breiðateigi)
Tað hevur vong. Har er eisini eitt annað ból, ið stendur nærri Rógvugili, og tað hevur eisini vong.
Bólið í Rógvugili
Bólið var nakað ovarlaga í Rógvugili - heiman fyri Rógvugil - eitt sindur niðan fyri Keldurnar. Tað er langt síðani avdankað, men tað sæst týðuliga, at ból hevur verið har.
Hetta er ikki nakað beinleiðis ból, men meira at kalla veingir.
Bólið í Breiðateigi (Bólini í Breiðateigi)
Tað hevur vong. Har er eisini eitt annað ból, ið stendur nærri Rógvugili, og tað hevur eisini vong.
Bólið í Rógvugili
Bólið var nakað ovarlaga í Rógvugili - heiman fyri Rógvugil - eitt sindur niðan fyri Keldurnar. Tað er langt síðani avdankað, men tað sæst týðuliga, at ból hevur verið har.
Húsið
Hetta bólið hevur, so langt aftur, sum nakar veit um at siga, verið kallað Húsið, so her má eitt hús hava verið í gamlari tíð.
Dalsærnar ella Tær á Miðjuni høvdu støðu her, men nú er eingin ær eftir í tí fylginum, tí felaseyðurin liggur hægri nú.
Seyðahúsið Norð á Dal
Tað er gjørt tvørtur um ánna, ið rennur heiman fyri Húsið. Jákup Matras, f. 1950, stóð mestsum fyri arbeiðinum. Hetta var í 1987.
Heimanfyri:
Støðubólið
Støðubólið, sum var oman fyri garðin heimi við Støðuánna, fór í einum skalvalopi, og nakrir seyðir doyðu, og tað bleiv hetta avgamla bólið avdankað. Støðubólið var ætlað til Tær Lægru.
Bólið Heimi á Damm (Seyðahúsið Heimi á Damm)
Tað vóru serliga Tær Heimaru í Túninum og Tær Hægru, ið komu í hetta bólið. Bólið Heimi á Damm bleiv tikið niður í 1974, tá ið tað nýggja húsið og tann nýggja rættin komu, so nú koma hesi fylgini í húsið staðinfyri.
Bólið í Bíggjarlagkróki
Í hetta bólið koma Tær Hægru og eisini Tær Oman av Barmi.
Bólið Uppi á Garðsenda (Seyðahúsið á Uppi á Garðsenda)
Tær Oman av Barmi koma eisini í hetta bólið. Bólið á Garðsenda varð niðurtikið umleið 1968, og har bleiv so eitt hús laðað upp og tak lagt á.
Bólið við Bólstein Úti í Byrgi
Í hetta bólið koma Niðastir, men tær koma meir oman á Krók nú, enn tær gjørdu fyrr.
Vongurin Uppi við Bulkabarnið
Ein støða - ikki nakað veruligt ból - var eisini Uppi við Bulkabarnið. Har varð ein vongur gjørdur, men hann er niðurdottin nú.
Seyðahúsið Heimi í Støðugili
Hetta seyðahúsið gjørdi Óli Andreas Kristiansen í 1910-1912. Tað var hildið at vera fínt, tí tað hevði tak, men í 1963 varð nýtt hús gjørt her. Tá var tað gamla húsið illa farið, men grundin á tí gamla húsinum er uppií hesum nýggja - tað bleiv bara stoypt aftrat. Breiddin er tann sama, men hetta nýggja er nógv størri og hevur reising. Tað gamla hevði slætt tak.
Til hetta húsið koma Tær Lægru.
Seyðahúsið á Stórheyggi
Nýtt seyðahús varð bygt á Stórheyggi í seinnu helvt av 1960unum, og her hevur einki ból verið fyrr. Svend Joensen, f. 1912, var formaður fyri arbeiðinum.
Til hetta húsið koma Tær undan Horninum.
Olrik, Hanni, Ólavur, Pól Hans Jacob, Hans og Fróði
Harur
Sáttarenni er ikki nakar góður haruhagi. Vit hava einki yvirlit yvir gongdina, men síðani 1967 hava Osvald á Klá og Jónsvein Mikkelsen, Toftum, skotið harur her. Osvald doyði 01.04.2006, og Jónsvein gavst at skjóta í 2009. Tað besta árið fingu teir einar 45 harur, og tað ringasta árið bert 1. Miðalár fingu teir einar 20-30 harur.


text:
- Tíðindi, mentan og ítróttur
Stillar uppaftur til formansvalið
Formaðurin í Føroya Fiskimannafelag, Jan Højgaard, stillar uppaftur til formansvalið, sum verður um ársskiftið.
Jan Højgaard hevur verið formaður síðani 2007, og hetta er fimta skeiðið hjá honum.
Við seinasta val, sum var í 2019, hevði Jan Højgaard eitt mótvalevni. Tað var Alex Hansen, sum eisini stillaði upp til formanssessin.
Jan Højgaard fekk 297 atkvøður, og Axel Hansen fekk 130 atkvøður.
Hoyr innslag í útvarpstíðindunum.
Tak niður
Sí eisini


text:
Føroya Tele og Huawei hava gjørt avtalu um, at farnetið hjá Føroya Tele verður raðfest millum tey fyrstu í øllum heiminum at fáa nýggjasta ættarliðið av farnettøkni. 5G er á veg.
Nú fáa føroyingar 5G. Verkætlanin er longu farin av bakkastokki, og í januar næsta ár fer sjálvt arbeiðið í gongd. Um alt gongst eftir ætlan, kunnu føroyingar longu á sumri 2019 royna nýggju, framkomnu 5G-tøknina, ið væntandi fer at slóða fyri kollveltandi møguleikum í framtíðini.
Sum føroyski televeitarin er tað uppgávan hjá Føroya Tele at varðveita Føroyar á ovastu rók, tá tað umræður samskiftistøkni, staðfestir Jan Ziskasen, samtaksstjóri á Føroya Tele.
– Okkara aðalmál er at ganga á odda í føroyska framburðinum. Við landsdekkandi 4G LTE-netinum, ið varð liðugt útbygt í 2016, løgdu vit lunnar undir framburðin. Í 2017 og 2018 varð 4.5G tøkni sett í verk, og nú taka vit eitt risafet inn í framtíðina. 5G verður sett í verk, og Føroyar verða millum tey fyrstu í heiminum, ið fáa nýggjasta ættarliðið av farnettøknini, sigur samtaksstjórin.
Framtíðin er her
5G verður mett at verða grundarlagið undir framtíðar talgilda samfelagnum. Tøknilig menning og altjóða stórrák hava við sær, at alt fleiri tól verða knýtt at internetinum.
Farnetið er ein týdningarmikil partur av tí talgilda samfelagnum, sum vit alsamt flyta okkum longur inn í. Internet of Things, sum á føroyskum verður rópt Tólnet, er bara á byrjunarstøði enn, og tí kann væntast, at farnetið verður ein uppaftur størri partur av gerandisdegnum hjá flest øllum føroyingum, jú longri vit koma inn í framtíðina.
– So hvørt sum tøknilig framstig gerast veruleiki, má farnetið fylgja við. Tað ger farnetið hjá Føroya Tele eisini og við 5G slóða vit fyri, at kundin trygt kann flyta seg inn í framtíðina, staðfestir Hans Jákup Langgaard, stjóri á FT Samskifti.


text:
HB hevur sett Sebastian Dam sum fysiskan venjara. Talan er um fulltíðarstarv, har hann kemur at hava ábyrgd av allari fysiskari venjing í felagnum. Sáttmálin millum partarnar er galdandi í tvey ár. Hetta er eitt stórt frambrot fyri felagið, og hetta samsvarar væl við ætlaninar hjá felagnum, har vit í næstum fara í holtur við at gera høllina í HB-húsinum um til venjingarhøli.
Sebastian er 27-ára gamal og kemur úr Danmark. Hann hevur arbeitt sum fysiskur venjari í 7 ár í ymiskum ítróttargreinum. Seinast sum fysiskur venjari hjá Vendsyssel, har høvuðsvenjari okkara, Jens Berthel Askou, eisini var venjari. Hann hevur eina útbúgving sum Bachelor í Sports Science og er í løtuni í gongd við at taka ein Master.
Í stuttari viðmerking sigur Sebastian, at hann gleðir seg nógv at byrja í HB, og at hann fer at leggja dent á at menna ein øðrvísi hugburð til fysiska venjing.
Vit ynskja honum hjartaliga vælkomnan í Gundadal.


text:
ÍSF varð stovnað 4. apríl 1939
(kelda: Arge, Uni (2014) ”Føroyar Framá ÍSF 75 ár”)
Ítróttur hevur verið íðkaður í Føroyum í langa tíð, helst líka síðani víkingatíðina. Fyrsta felagið – Tvøroyrar Bóltfelag – var tó ikki sett á stovn fyrr enn í 1892. Teir høvdu einki annað felag at kappast við í fleiri ár, men fyrst í 20. øld vórðu fleiri feløg stovnað: Havnar Bóltfelag og Klaksvíkar Ítróttarfelag í 1904, Vágs Bóltfelag, Miðvágs Bóltfelag og Sørvágs Ítróttarfelag í 1905 og Havnar Fimleikafelag í 1909.
Tá nú fleiri bóltfeløg vóru í Føroyum, varð Færøernes Boldspil-Union sett á stovn í 1913, men í 1918 fóru fleiri feløg úr samgonguni, og í 1919 var einki virksemi.
Tann 16. mai 1930 samtyktu umboð fyri KÍ, HB, TB og VB at stovna Føroyska Bóltspæl-Sambandið. Ongar kappingar komu í lag 1933-1939, men hesa tíðina fáa skúlamyndugleikar áhuga fyri ítrótti sum liður í uppaling og Poul E. Petersen, lærari í Mykinesi, verður settur sum ítróttaráðgevi. Hann kallar til fundar á Sjómansheiminum í Havn 16. august 1938, har nevnd verður vald soleiðis: Formaður Poul E. Petersen, næstformaður Chr. Lutzen, kassameistari H.O.Hansen, skrivari Gunnar Mohr. Á fundinum luttaka eisini Leif Waagstein og N.A.Ejdesgaard. Nevndin samtykkir eitt uppskot um lógarreglur, sum m.a. siga, at nýggja sambandið eitur Ítróttasamband Føroya – stytt ÍSF – og skal styðja alla likamsvenjing í Føroyum, góðkenna reglur fyri ítrótt og skipa fyri kappingum. Haraftrat at ÍSF skal søkja um stuðul og býta hann út. Ítróttagreinirnar fótbóltur, hondbóltur, svimjing, fimleikur, køst, bogaskjóting, gonga, nevaleikur, lop, kappróður, sigling og ríðing verða nevndar.
4. apríl 1939 er aftur fundur á Sjómansheiminum. Umboð fyri fleiri feløg – HB, Havnar Fimleikafelag, Havnar Róðrarfelag, Neistin, SÍ, VB og EB – møta eisini. Samtykt verður at stovna Ítróttasamband Føroya, og nevndin, sum verður vald, skal fáa flest møgulig feløg sum limir í ÍSF. Poul E. Petersen verður formaður, H.O.Hansen næstformaður og Gunnar Mohr skrivari.
Pr. august 2020 eru hesi sambond limir í ÍSF:
Sersambond: Badmintonsamband Føroya, Bogaskjótisamband Føroya, Borðtennissamband Føroya, Flogbóltssamband Føroya, Fótbóltssamband Føroya, Frælsur Ítróttur Føroya, Føroya Fimleikasamband, Hondbóltssamband Føroya, Judo Føroyar, Parasport Føroyar, Ríðisamband Føroya, Róðrarsamband Føroya, Sersambandið fyri Súkkling og Triathlon, Skjótisamband Føroya, Svimjisamband Føroya.
Sambært Evstulóg grein 31 stk. 2: “Sersamband er samband av ítróttarfeløgum, sum varða av somu ítróttargrein ella líknandi ítróttargreinum, sambært viðkomandi altjóða reglum, og sum hevur í minsta lagi 50 limir og 3 ítróttarfeløg.”
Menningarsambond: Billardsamband Føroya, Boksisamband Føroya, Dartsamband Føroya, Golfsamband Føroya, Føroya Froskmannasamband, Kurvabóltsamband Føroya, Seyðahundasamband Føroya, Styrkisamband Føroya, Taekwondosamband Føroya, Tennissamband Føroya.
Sambært Evstulóg grein 31 stk. 3: “Menningarsamband er samgonga av ítróttarfeløgum, sum varða av somu ítróttargrein ella líknandi ítróttargreinum, men sum ikki koma undir stk. 2.”
ÍSF er limur í hesum altjóða felagsskapum:
IIGA (International Island Games Association)
ENGSO (The European Sports NGO)
TAFISA (The Association For International Sport for All)
Formans- og ársfrágreiðingar frá 1981 og frammeftir:
Formans- og Ársfrágreiðingar
Yvirlit yvir Oyggjaleikir frá 1985 og frammeftir:
Oyggjaleikir
Søga ÍSF’s sum lýst á 80-ára føðingardegnum 4. mai 2019:
Framsýning 2019


text:
Røða: Avrikið hjá føroyska U-17 landsliðnum er størsta hendingin í føroyskum ungdómsfótbólti nakrantíð, heldur løgmaður.
Størsta hendingin í føroyskum ungdómsfótbólti nakrantíð. Soleiðis lýsti Aksel V. Johannesen, løgmaður, flotta avrikið hjá føroyska U-17 landsliðnum í fótbólti, sum hevur vunnið seg víðari til EM-endaspælið í Kroatia, á móttøku í FSF-húsinum seinnapartin. Løgmaður helt fyri í røðu síni, at føroyskur fótbóltur er í einari sera spennandi legu í løtu.
“Føroyskur ungdómsfótbóltur er í einari broytingartíð. Yngra ættarliðið hevur ein meira miðvísan hugburð. Venur meira. Vil liva av at spæla fótbólt. Vil royna seg uttanlands. Og við hesum hugburði røkkur tú langt. Tað hava tit allir prógva í ríkiligt mát við tykkara komandi EM-luttøku”, vísti løgmaður millum annað.
Lesið røðu løgmans her
Christian Andreasen, forseti, flutti eisini fram røðu.


text:
Avtala er nú gjørd millum Havstovuna og Vinnuháskúlan um, at nýggja og framkomna havrannsóknarskipið “Jákup Sverri” fer at vera starvsvenjingarstað hjá aspirantum á Vinnuháskúlanum.
“Áður hevur Vinnuháskúlin góðkent m.a. Smyril Line, Skansi Offshore, Thor Offshore og Bakkafrost sum útbúgvingarstøð fyri aspirantar, og við avtaluni við Havstovuna legst ein møguleiki aftrat hjá aspirantlesandi at fáa dygdargóða siglingstíð við skipum í serflokki”, sigur Símun Poulsen, stjóri á Vinnuháskúlanum. Aspirantkunngerðin bleiv lýst í 2015, og gevur hon teim lesandi á Vinnuháskúlanum millum annað møguleika at fáa siglingstíð til fyrsta vinnubrævið undir lesnaðinum, eins og kent er úr útlondum.
“Havstovan vil við hesum fegin vera við til at leggja fleiri lunnar undir møguleikarnar hjá aspirantum”, sigur Annfinn Hjelm, reiðari á Jákup Sverra og leggur afturat, “at tað er sjálvsagt at gagnnýta framkomna skipið til at geva aftur til føroyska samfelagið og á hendan hátt at viðvirka til at fáa enn fleiri vælútbúgvin fólk at søkja sjógvin”.
Havrannsóknarskipið Jákup Sverri siglir eftir fastlagdari ætlan fyri eitt ár í senn. Fyribils er ætlanin at hava ein brúgvaaspirant knýttan at skipinum í senn.
Nærri upplýsingar fáast frá:
Annfinn Hjelm tlf. 215475
Símun Poulsen tlf. 517220


text:
Oyðimørk
Oyðimørk: Ógvuliga turt stað, har tað regnar minni enn 25 cm árliga. Oyðimerkur eru turrastu støð í heminum. Ofta eru tað støð sum t.d. í Afrika. Oyðimerkurnar vaksa alla tíðina. Eini 20 % av jørðini eru oyðimørk.
Fólk, sum búgva nærindis oyðimørk, nýta gróðurin til føði ella brenni, so við og við verður oyðið, og torført er at fáa nakað at vaksa har aftur. Menniskju klára seg bara í tveir mánaðar við ongum mati, men bara nakrar fáar dagar við ongum vatni. Kortini búgva trýhundrað milliónir fólk í oyðimørkum [1]. Sum til dømis dogonfólkið í Sahara.
Tær størstu oyðimerkurnar eru:
- Gobioyðimørki
- Kalaharioyðimørkin
- Libyaoyðimørkin
- Oyðimerkurnar í Avstralia
- Saharaoyðimørkin


text:
Vit gleðast um, at okkara limir hava tikið væl undir við tiltakinum um etikk í námsfrøðiligum arbeiði.
Vit hava fingið fleiri spurningar, um hetta er eitt alment tiltak, men tað er tað ikki. Nevndin hevur valt, at í fyrstu atløgu verða hesi tiltøk bert bjóðað limum felagsins.
Broytt staðseting.
Nógvar tilmeldingar eru, og hetta hevur við sær, at hølini vit hava ætlaðu til tiltøkini eru ov trong.
Tískil eru hesir fundir flutt í onnur høli:
Vesturi í Vágum: Hotel Vágar.
Suðurstreymoy: Frítíðarskúlin í Hoyvík, Vegurin Langi 23. Inngong á ovaru hæddini.
Øll sum higartil hava meldað til hesar fundir fáa eisini t-post við kunning.
Les meiri ella melda teg til á hesi slóðini: http://pedagogfelag.fo/news/etikkur-i-namsfrodiligum-arbeidi-innbjoding-til-limakvold-hja-foroya-pedagogfelag/


text:
Fishfacts: Í greiningin, sum Fishfacts hevur gjørt av fíggjarligu gongdini hjá pelagisku feløgunum í Føroyum sæst, at orsøkin til, at feløgini hava hægri yvirskot í 2020 samanborið við 2019, er lækkandi oljuprísurin, og ikki avtøkan av uppboðssøluni.
- Tað er tó nógv, ið bendir á, at lækkandi oljuprísurin hevði størri ávirkan á samlaða vinningin enn avtøkan av uppboðssøluni, stendur í greininini.
Tá løgtingið broytti lógina um sjófeingið í 2019, øktust tilfeingisgjøldini fyri makrel og svartkjaft við 50 prosent og 25 prosent, meðan avgjaldið á sild lækkaði við 20 prosent. Harafturímóti lækkaði oljurpísurin við sløkum 30 prosent, úr $57 05 fyr tunnuna í 2019 niður á $39 58 í 2020.
Hevði oljupísurin verið eins høgur í 2020 sum í 2019, hevði samlaði vinningurin verið óbroyttur í 2020 sammett við 2019.


text:
LivaSkriva
LivaSkriva - Lær at skriva STUTTSØGUR sum rigga!
2.-5. august 2018
Gjøgnum skrivivenjingar, fyrilestrar og kritiska gjøgnumgongd av egnum tekstum í felag, læra vit um stuttsøguna og at geva og fáa kritikk.
Vit tosa um hvussu stuttsøgur skulu byggjast upp, hvat skal við í tekstirnar og hvussu skal hetta skipast? Hvussu ger man persónar og annað?
Skriviskeiðið vendir sær ikki bert til tey, sum vilja liva av at skriva, men til øll, sum dáma væl at skriva, og vilja duga betur at skriva. Skeiðið er eisini fyri tey, sum skriva til børn og ung.
Í felag kunnu vit hjálpa hvørjum øðrum at mennast sum rithøvundar, og hetta gera vit best í heimliga og hugnaliga háskúlaumhvørvinum :-)
UNDIRVÍSARAR: Arnbjørn Ólavsson Dalsgarð & Oddfríður Marni Rasmussen
HVAR: Føroya Fólkaháskúli
NÆR: 2-5.august 2018
KOSTNAÐUR: 1750 kr.
TEKNING & KUNNING: haskulin@haskulin.fo


text:
Eitt evni, ið fekk nógva umtalu í miðlunum í 2015, var flóttafólk, sum komu til Evropa.
Sambært marknaeftirlitinum í ES, komu 107.500 fólk til Evropa í juli í 2015. Flestu flóttar, sum koma til Evropa, eru úr Sýria, Afganistan og Eritrea.
Temasíðan um flóttafólk kann verða brúkt í lærugreinunum søgu og samtíð, ella í kristnikunnleika og átrúnað.
Temasíðan er ætlað miðdeild og hádeild í fólkaskúlanum.
Tilflytarar
Fólk, ið flyta til annað land, við tí endamáli at verða verandi.
Fleiri orsøkir eru til, at fólk vilja flyta til annað land at búgva. Hesar eru tær vanligastu:
Undirvísingarupplegg við filmi og teksti um føroysk viðurskifti viðvíkjandi útlendingamálum.
Filmur frá UVM: Salsa í Sahara
Undirvísingarupplegg um Mohammed og Saiku úr Vestursahara. Teir eru flóttafólk í oyðimørkini í Algeria og droyma um at eitt betri lív.
Flóttafólkalegan varð sett á stovn í 1975, men hóast 40 ár eru liðin, búgva framvegis mong fólk í leguni.
Bawke (Hisham Zaman, Noreg 2005 15 min)
Bawke er kurdiskt og merkir pápi. Tað er heitið, sum Hisham Zaman hevur givið einum norskum stuttfilmi, sum hann gjørdi sum upplegg til kjak um flóttafólk í 2005. Hisham var sjálvur ungur, tá hann flýddi úr Irak til Noregs at búgva. Í filminum Bawke lýsir Hisham pápan og sonin, sum flýggja úr heimlandinum, har ikki er verandi fyri kríggi.
Undirvísingarupplegg um krígs- og vanlukkumyndir, har børn verða brúkt í miðlunum.
Skitið vatn
Skitið vatn er ein stórur trupulleiki í flóttafólkalegum. Hvønn dag doyggja 1800 børn, sum eru yngri enn fimm ár, tí vatnið er skitið, so vanligt reinførið ikki kann haldast. Tað eru tilsamans 783.000 børn um árið. Børnini doyggja av sjúkum, sum kolera og diaré, ið eru sjúkur, sum elva til lívshættisligt vætutrot. Sjúkurnar eru lættar at viðgera, men tá krevst reint vatn.
Ikki skulu nógvir pengar til at bøta um hetta. Við einari klortablett ber til at reinsa ein litur av vatni. Klor drepur bakteriur og soppar í vatninum, so tað kann drekkast. 50 tablettir kosta um leið 5 kr.
Kelda: unicef.dk og rødekors.dk
"Næmingurin eigur at fata ta ábyrgd, menniskjað hevur av sær sjálvum og medmenniskjum sínum. Hann skal læra, hvat tað er at vera sannur, reiðiligur, álítandi, ábyrgdarsamur og rættvísur, og hvat tað vil siga at sýna næstakærleika og samanhald í verki. Hesi virði saman við javnvirði, virðing og tolsemi eru týdningarmikil, tá ið hugsað verður um at skapa góð viðurskifti og samskifti millum menniskju."
- úr námsætlanini (Kr)


text:
Ein arbeiðskona í Ónagerði, prestagarðinum á Viðareiði, kom fyri leysingabarn og drap tað í loynd. Ein fátækur húskallur var har í prestagarðinum, eyknevndur Písli; frá honum tók hon eitt hosuleggald, sum hon koyrdi barnið í, og síðan gróv hon tað niður. Eina tíð eftir hetta giftist henda sama arbeiðskonan, og stórt brúdleyp varð hildið. Meðan tey dansa brúðardansin, kemur ein niðagrísur rullandi inn í einum hosuleggaldi, hoppar inn í ringin og kvøður:
Min moder bær guld;
jeg danser i uld,
jeg danser í hosuleggald Písla.
So bóltaði hann sær fyri føturnar á mommuni; men hon svímaði og varð borin út, og brúdleypskætin fekk brattan enda.
Jakob Jakobsen: ”Færøske folkesagn og æventyr”, 1898-1901
Sagnirnar eru her endurgivnar við Hammershaimbs stavseting eftir útgávuni:
Jakob Jakobsen: "Sagnir og ævintýr" , fororð eftir Mariu Mikkelsen, 1. útg. 1925, 2. útg. 1984-85.


text:
KSS: Vit risikera at tapa á altjóða marknaðinum
Tað er stórur tørvur á starvsfólki á KSS. Tað er mest í smiðjuni, t.v.s. maskinsmiðir og sveisarar, men eisini til sjálva bedingina, á goymsluni, søludeildini og aðra staðni hevði verið gott við meira fólki.
“Okkara kundar flóta. Teir kunnu leggja at aðrastaðni uttanlands at fáa tænastuna, sum vit veita.” fortelur Esther Dahl, HR-leiðari á KSS. “Harumframt hava vit eisini útlendskar kundar, sum koma henda vegin. Vit noyðast tí at vera kappingarfør í mun til ta rokning, vit senda. Tá lønin hækkar, hækkar rokningin eisini. Tað er skrúvan uttan enda og til endans verður føroyska vinnan ikki kappingarfør.”
Renna skjótari
KSS veitir heildartænastur innan maskin- og motorøkið, og er eisini umboð fyri t.d. fiskapumpuslangur og ávísar motorar. Tað starvast um 70 starvsfólk, harav 16 lærlingar, á KSS. HR-leiðarin, Esther Dahl, sigur, at tey hava merkt tørvin á arbeiðsmegi eina tíð, men serliga er tað tó frá byrjanini av 2021, at tey av álvara hava merkt tørvin. Hendan vinnugreinin hevur nógv at gera. Tað er nógvur aktivitetur. Uppgávurnar umborð á skipunum er lutfalsliga javnt, men tað er eisini nógv at gera á landi.
“Tíbetur hava vit eina trúfasta kjarnu av starvsfólkum, men hesi mugu fyri tíðina renna skjótari enn vanligt. Vit eru eisini so heppin, at fyrrverandi lærlingar, sum nú ganga á Vinnuháskúlanum, eru klárir at taka tøk í vikuskiftum og ferium. Hetta gongur enn, men tað er ein spurningur um, hvussu leingi tað kann blíva við.”
Ringt at finna starvsfólk
Sambært Esther Dahl er tað trupult at finna fólk við røttu førleikunum. “Vit mangla dugnaligar hendur. Vit kundu gott brúkt 10-15 fólk afturat. Vit hava søkt, men tað er trupult at finna fólk, sum duga tað, sum vit hava tørv á.” Esther Dahl vísir á, at tað er sera lágt arbeiðsloysi nógva staðni í Europa, og tí er tað stak trupult at finna røttu starvsfólkini. “Vit brúka vikarbureau til at skaffa okkum útlendsk starvsfólk. Sum er, meta vit tað vera ov møtimikið at finna tey sjálvi, tí tað er næstan ógjørligt at finna fólk.”
“Vit hava nokk ikki mist ordrar, men tað er nógv arbeiði í vikuskiftinum fyri at klára alt. So vit halda ikki, at kundar og samstarvsfelagaðar merkja, at vit mangla fólk. Men vit síggja, at øll eru í somu støðu. Tí er tað eitt stórt forstáilsi fyri støðuni flest allar fyritøkur eru í í løtuni”, heldur Esther Dahl.
Mugu viðurkenna trupulleikan
“Tað er neyðugt, at politiska skipanin viðurkennir, at her er ein reellur trupulleiki, sum kann steðga búskaparligu framgongdini í føroyska samfelagnum, og at tað tí má gerast okkurt.”
Esther Dahl heldur ikki, at tað er nøkur løtt loysn, men í øllum førum kann tað undra, at vit hava skipanir, sum geva fyrimunir til føroyingar at arbeiða uttanlands, samstundis sum føroyski arbeiðsmarknaðurin manglar hesa arbeiðsmegi. “Vit mugu eisini fáa fleiri lond undir ES-skipanina, sum ger tað lættari at fáa arbeiðs- og uppihaldsloyvi í Føroyum. Um tað er trupult at lata heilt upp beinanvegin, kann man í øllum førum tryggja, at øll lond í Evropa eru undir hesi skipan. T.d. eru borgarar í Stóra Bretlandi og Sveis, so vítt eg veit, ikki undir hesi skipan.”
“Tað er ilt at siga, hvørjar avleiðingar tað hevur fyri okkum upp á longri sikt, men mist kappingarføri verður uttan iva ein avbjóðing. Og vøkstur verður í longdini ógvuliga trupul, um vit ikki hava fólk á øllum neyðugu postunum. Hetta merkir, at ikki fleiri arbeiðspláss verða skapt, og steðgar vøksturin, merkir hetta eisini – ikki bara hjá okkum, men generelt - at tað við tíðini verða færri og færri arbeiðspláss. Her eru vit ikki enn – tíbetur, men vit mugu ikki lata eyguni aftur fyri hesari óhepnu avleiðing, um henda støðan sleppur at halda fram í longri tíð” staðfestir Esther Dahl.


text:
Ein hópur av bókum er skrivaður um leiðslu. Tað er ein avbjóðing at velja út, hvørjar bøkur, ið ein skal skal lesa.
Eg havi her niðanfyri valt út nakrar bøkur, sum eg havi fingið gleði av og kann tí viðmæla tær.
Ledelse. Søren Brandi og Steen Hildebrandt. Børsens Forlag, 2007.
Stutt lýsing: Bókin er ein og góð og stutt innleiðsla í leiðslu. Leiðarar á øllum stigum kunnu fáa gleði av bókini.
Bókin kann keypast her.
The Leadership Challenge. James Kouzes og Barry Posner. 5. útgáva. Wiley, 2012.
Stutt lýsing: Henda bók hevur verið ein leiðsluklassikari í meira enn 25 ár. Kouzes og Posner hava í 30 ár kannað, hvat eyðkennir góðar leiðarar og hvat skal til fyri at vera ein góður leiðari. Empriska grundarlagið fyri teirra niðurstøðum er globalt og sera rúgvismikið. Bókin er sera áhugaverd og gevur góð ráð til tess at mennast sum leiðari.
Bókin kann keypast her.
Tidsstýring – 30 råd til at blive mere effektiv. Thomas Möller og Erling Samuelssen. Børsens Forlag, 2006.
Stutt lýsing: Bókin gevur góð og ítøkilig ráð til tað, sum er okkara felags avbjóðing: at stýra tíðini og at skapa størri úrslit.
Bókin kann keypast her.
Leading Change. John P. Kotter. Harvard Business Review Press, 2012.
Stutt lýsing: Bókin er ein klassikari innan broytingarleiðslu (change management). Kotter lýsir á einfaldan hátt, hvussu broytingar fara fram og hvat leiðarar eiga at hava í huga í teimum ymisku fasunum.
Bókin kann keypast her.
Forandringsledelse. Steen Hildebrandt og Søren Brandi. Børsens Forlag, 2006.
Stutt lýsing: Broytingarleiðsla (change management) er eitt sera nógv nýtt hugtak tey seinastu árini í leðslubókmentum. Bókin gevur eitt rættiliga gott innlit í evnið.
Bókin kann keypast her.
God innovationsledelse. Jørgen Thorball og Finn Kollerup. Børsens Forlag, 2005.
Stutt lýsing: Innovatión er ikki bert eitt mótaorð. Innovatión snýr seg um at skapa nakað nýtt, sum ger mun. Bókin lýsir væl, hvat skal til fyri at stimbra innovation og hvønn leiklut leiðarar hava í hesum sambandi.
Bókin kann keypast her.
Tillidsskabende ledelse. Bent Jakobsen. Lohses Forlag. 2003.
Stutt lýsing: Bókin er ein sera góð og praktisk grundbók í leiðslu. Serliga gevandi eru partarnir, sum lýsa og viðgera týdningin hjá leiðarum at hava gott sjálvsinnlit og fatan av styrkjum og veikleikum.
Bókin kann keypast her.
Good to Great. Jim Collins. Harper Business, 2001.
Stutt lýsing: Jim Collins hevur í mong ár granskað, hvat tað er, sum eyðkennir fyritøkur, sum skara framúr. Bókin avdúkar, við dyggum empiriskum grundarlagi, hvørjir fimm faktorar eru, sum gera eina fyritøku framúrskarandi.
Bókin kann keypast her.
Drive. Daniel Pink. Riverhead Books, 2009.
Stutt lýsing: Hetta er ein bók, sum veruliga gevur innlit og bjóðar okkara vanahugsanum av. Brennandi spurningurin, sum Daniel Pink roynir at svara er: Hvat motiverar okkum? Pink vísir á tríggjar avegrandi partar: sjálvræði (autonomy), førleiki/dugnaskapur (mastery) og endamál (purpose). Les bókina!
Bókin kann keypast her.
Axiom. Bill Hybels. Zondervan, 2008.
Stutt lýsing: Bill Hybels hevur sera drúgvar leiðsluroyndir sum pastorur. Hann hevur í mong ár undirvíst í leiðslu og hevur m.a. stovnað Global Leadership Summit. Í Axiom lutar hann ein hóp av góðum ráðum um leiðslu og persónliga menning. Allir leiðarar áttu at lisið bókina.
Bókin kann keypast her.
Leading at a Higher Level. Ken Blanchard. Prentice Hall, 2007.
Stutt lýsing: Bókin viðger, hvat ið tað er, sum eyðkennir sokallaðar High Performing Organizations (HPO). Eyðkennini verða lýst og greinað hvør sær og ráð verða givin um, hvussu ein skapar HPO. Í bókini er eisini væl kenda Situational Leadership Model, sum vísir á, at leiðarar mugu hava hava ymiskar leiklutir í mun til tey ymisku menningarstigini hjá einstøku starvsfólkunum.
Bókin kann keypast her.
The 5 Most Important Questions You will Ever Ask About Your Organization. Peter F. Drucker o.o.Wiley, 2008.
Stutt lýsing: Hesir fimm spurningarnir, sum verða lýsir og umrøddir, eru viðkomandi fyri øll sløg av organisatiónum: hvør er okkara missión (tilverugrundarlag)? Hvør er okkara kundi? Hvat virðismetir kundin? Hvørji eru okkara úrslit? Hvør er okkara ætlan (plan)?
Bókin kann keypast her.
Spiritual Leadership. J. Oswald Sanders. Moody, 1994 (fyrstu ferð útgivin í 1967).
Stutt lýsing: Bókin er ein klassikari innan kristna leiðslu. Bókin inniheldur stuttar, greiðar og praktiskar kapitlar um meginreglur í kristnari leiðslu.
Bókin fæst her.
Humilitas. John Dicskons. Zondervan, 2011.
Stutt lýsing: Hvat er týdningarmiklasta eyðkenni fyri hin góða leiðaran? Svarið hjá John Dickson í bókini er greitt: eyðmjúkleiki. Bókin vísir á sannførandi hátt, at eyðmjúkleiki gongur undan stórleika. Serliga leggur Dickson dent á, at tað er størsti leiðarin í søguni, nevniliga Jesus, sum hevur í verki sýnt eyðmjúkleika. Leiðarar eiga at vera eyðmjúkir, tí hetta er fyritreyt fyri at læra og mennast sum leiðari. Hetta er ein framúr góð bók.
Bókin fæst her.
Developing the Leader Within You. John C. Maxwell. Thomas Nelson Publishers, 1993.
Stutt lýsing: Bókin er ein grundbók í sjálvleiðslu og gevur ráð um, hvussu ein kann mennast sum leiðari. Bókin kann viðmælast til bæði royndar og nýggjar leiðarar.
Bókin fæst her.
The Winning Attitude. John C. Maxwell.Thomas Nelson Publishers, 1993. Bókin fæst her.
Fæst í danskari útgávu: Din indstilling gør en forskel. Forlaget Scandinavia, 2007. Danska útgávat fæst her.
Stutt lýsing: Hugburðurin ger munin! Heitið lýsir rætiliga væl innihaldið í bókini. Tað er sera týdningarmikið, at leiðarar ganga á odda við jaligum hugburði. Maxwell gevur nógv góð dømi um hetta.
Bókin fæst her.
The 21 Irrefutable Law of Leadership. John C. Maxwell. Thomas Nelson Publishers, 1998.
Stutt lýsing: Bókin viðger 21 meginreglur fyri leiðslu. Dømi: meginreglan um ávirkan, meginreglan um timing, meginreglan um raðfestingar og meginreglan um eksplosivan vøkstur.
Bókin fæst her.
Napoleon on Project Management. Jerry Manas. Nelson Business, 2006.
Stutt lýsing: Hvat kunnu vit læra um verkætlanarleiðslu frá Napoleon Bonaparte? Ein sera áhugaverdur spurningur. Og svarið í bókini er ikki minni ahugavert. Napoleon var framúrskarandi á fleiri økjum, sum snúgva seg um leiðslu. Les bókina! Hon er ein gevandi og alternativ á ein góðan og fangandi hátt.
Bókin fæst her.


text:
Orsakað av staðfestum koronatilburðið, verður dysturin í SMS-deildini í kvøld millum Stjørnuna og H71 útsettur.
Sunnudagin, 24. oktober
Hósdagin, 4. november
Leygardagin, 6. november
Burn og SMS halda áfram sum deildarstuðlar hjá HSF
Hondbóltssambandið og SMS-samtakið hava longt samstarvið um bestu mans- og kvinnudeildina fram til kappingarlok 2023.
H71 góð úrslit í European Cup
H71-kvinnur eru víðari í European Cup, meðan mennirnir skulu spæla seinna dystin í Drammen sunnudagin.
Stroymið Europa Cup dystir
Komandi vikuskiftið hýsir H71 ikki færri enn trimum Europa Cup dystum í Høllini á Hálsi.
A-Kvinnur: Føroyar – Danmark 19-39
Føroysku kvinnurnar komu í eitt satt ódnarveður í dag og taptu stórt, 39-19, fyri Danmark í Høllini á Hálsi í dag.
Góðkent avrik móti Rumenia
Føroyska liðið var leingi við í dystinum, men tapti at enda 26-19 móti Rumenia, eftir hálvleiksstøðuna 15-14.
Night cup 2021 í Vestmanna
Lesið meira her.
Kvinnulandsdystur á Hálsi 10. oktober
Talan verður um vitjan av ovastu hondbóltsrók, tá kvinnulandsliðini hjá Føroyum og Danmark bresta saman.
Kvinnulandsliðið er úttikið
Landsliðsvenjararnir, Dragan Brljevic og Finnur Hansson, hava úttikið hesar leikarar til EM-undandystirnar móti Rumenia og Danmarki 6. og 10. oktober.
Nú byrjar SMS- og Burn-kappingin
Komandi vikuskiftið, leygardagin 11. og sunnudagin 12. september, verða fyrstu dystirnir í SMS- og Burn-kappingini kappingarárið 2021-22.


text:
Nú skal varpast ljós á miðstøð fyri diabetes
31. januar 2019
Í morgin verður atkvøtt í Løgtinginum um ein skrivligan fyrispurning (§ 53) frá mær til Sirið Stenberg, landsstýriskvinna í heilsumálum, viðvíkjandi “Tilboðið frá Novo Nordisk grunninum um diabetessamstarv og at byggja miðstøð fyri diabetes í Føroyum.” Fyrispuringurin og eftirflygjandi politiska viðgerðin í Tinginum skal varpa ljós á innihaldið í hesum málinum
Tað er nógv løgið, sum er farið fram í málinum um eina umsókn og tilboð frá Novo Nordisk grunninum til føroyskar heilsumyndugleikar, um at stovna eina miðstøð fyri diabetesviðgerð í Føroyum.
Málið er so mikið álvarsligt, at roynt verður nú at fáa Tingið upp í leikin at finna út av, hvat veruliga er hent í hesum málinum og hví landsstýriskvinnan hevur avvíst umsóknina.
Sakligu og fakligu grundgevingarnar halda ikki fyri at avvísa umsóknina og politisku grundgevingarnar minna mest um tjóðskaparligar grundgevingar.
Vónandi atkvøður Tingið fyri, at landsstýriskvinnan í heilsumálum skal svara mínum fyrispurningi, og at svarið eftirfylgjandi verður viðgjørt av okkara løgtingsfólkum.
Kaj Leo Holm Johannesen
løgtingsmaður fyri Sambandsflokkin
RN
Aftur


text:
Tað 13.092 TEU stóra bingjuskipið COSCO Development, ið er 366 metrar til longdar og 48,2 metrar breitt, er størsta skipið, ið er farið ígjøgnum nýggju víðkaðu Panama-veitina, síðani hon varð tikin í nýtslu í juni 2016.Higartil hava meira enn 1.200
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
"Tá vit mistu málið úr eygsjón, tvífaldaðist knossið!" - Mark Twain


text:
Oyggjaleikinar 2019 hava júst verið á Gibraltar og einasta umboð fyri Susvim var Róland Toftum. Tað gekk frammúr gott hjá Róland. Róland legði út við at vinna gull í 100m bringu, við tíðini 1.02.38, hetta var eisini føroyskt met, eitt met í Pál Joensen átti, Pál setti hetta metið á Oygglaleikunum á Jersey tann 29 juni í 2015. Dagin eftir gjørdi so Róland tað aftur, við at vinna gull í 50m bringu og aftur hesaferð við at seta føroyskt met, við tíðini 28.38. Róland átti sjálvur gamla metið, við tíðini 28.55, frá 28 okt. 2018. Triða dagin var tað so 50m firvald á skránni, her megnaði Róland at vinna bronsu, við tíðini 24.96, ið bara er 26/100 frá føroyska metinum. Sostatt gekk tað frammúr gott hjá Róland á OYL2019.
Vit, ið kenna Róland, vita at hann er plágaður av sjúku, men tíðbetur hevur Róland ein vilja av stáli. Eg vil viðfesta nøkur orð, ið ein vágbingur, sum var á Gibraltar, samstundis, ið oyggjaleikinir vóru, skrivaði um Róland.
“Tad var ein rørandi løta fyri meg tá Róland vann 100 metrar bringusvimjing á Gibraltar íkvøld. Um nakar hevur víst ein serligan vilja, sýnt eitt serligt árræði og kempa ímótir øllum oddsum, so er tað Róland, uttan harvið at taka nakað frá nøkrum av okkara sera dugnaliga svimji ungdómi, ið øll vístu framúr evnir og vilja í dag.
Tú ert veruliga ein fyrimynd fyri okkara ungdóm tá ið tað snýr seg um at uppnáa mál, ið ein setur sær í lívinum, sjálvt um viðurskiftini ikki laga seg sum vit kundu ynskt.”
Vit gleða okkum longu til OYL2021 á Guernsey
Hjartaliga tillukku Róland.


text:
Í mínum barndómi og ungum árum, havi eg ongantíð hugsa nakað serligt um at blíva gift og fáa børn. Tað var so langt frá mínum hugaheimi, at eg hugsaði heilt seriøst at eg fór at vera single alt mítt lív. Eg plagdi at skemta við mínar vinkonur um, at eg ætlaði at blíva nonna. Perfekt! – hugsaði eg. Eg fór at vera einsamøll, ein tilstandur, sum eg faktiskt altíð havi trívst ógvuliga væl í. Eg hevði míni óskyldiðu tannáringa forelskilsir, men ongantíð ordiliga nakran sjeik. Og tá ið vinkonur tosaðu um at tær gleddu seg at fáa børn, kundi eg slett ikki skilja tær. Tað segði mær púra einki. Eg hevði einki ímóti børnum, og tað var ikki so, at eg slett ikki skuldi hava børn. Eg var bara ikki komin hartil, at eg hevði nakað ynski um tað.
Tá ið eg og Ólavur komu saman, byrjaði eg so spakuliga at fáa eitt ynski um at giftast. Men vit vóru gift í fleiri ár, áðrenn eg fekk hug til at fáa børn. Tað kom bara nokk so knappliga, at nú skuldi tað vera. Ikki tí, eg eri sikkur í, at um eg var blivin við barn áðrenn, hevði eg sikkurt verið glað.
Eg hevði lisið sjúkrarøktarfrøði á setrinum í tvey ár, tá ið eg átti Oliviu. Og tá ið hon kom, byrjaði eg ordiliga at mammast. Eg kendi ikki til hesa kensluna. Ein fantastisk, hormonell, og onkuntíð forvirrandi kensla av yvirfloymandi kærleika til hetta barnið, sum eg nú hevði ábyrgd av. Eitt ljós bleiv vakt í mær, eitt mammu ljós, sum eg bara mátti lata skína, og tað fylti alt.
At blíva mamma broytti meg fullstendiga. Mammu bjørnin í mær, sum hevði sovið øll hesi árini tók yvir. Eg fekk eitt ynski, sum eg aldrin í lívinum hevði fyristilla mær at eg fór at ynskja mær.: At blíva heimagangandi mamma. Eg føldi eina so sterka ábyrgd av at taka mær av hesum barni, at eg dugdi slett ikki at síggja logikkin í, at hon skuldi á stovn.
Men eg fylgdi norminum í samfelagnum, og av tí at eg mátti víðari í mínari útbúgving, fór Olivia á stovn, tá ið hon var 15 mánaðar. Hon treivst so ótrúliga væl, so eg var sjálvandi glað. Men samstundis lá hetta ynski innaní um at vera heima við mínum barni. Eg koyrdi tað ynski til síðis, líka inntil eg átti mítt næsta barn trý ár seinni, Eli. Eg var liðug við útbúgvingina, og eg hevði fingið eitt starv. So átti eg, og fór í barsil.
Tá byrjaði hetta ynskið at sníkja seg fram aftur. Men eg hevði eitt starv, sum eg gjarna vildi aftur til, og fór aftur til, tá ið barsilin var liðugur. Eli fór ikki í vøggustovu tá, tí eg arbeiddi kvøldvaktir. Men aftaná eina tíð til arbeiðis, visti eg bara, at eg skuldi royna meg sum heimagangandi. Eg segði mítt starv upp, og leyp útí tað.
Men tað var ikki bara lætt, tí eg hugsaði eitt sindur um hvat folk fóru at hugsa, og eg føldi ordiliga at eg fór ímóti einum kvinnufrígerðandi ráki, sjálvt um tað slett ikki var meiningin, og eg føldi meg meira frían enn nakrantíð, at eg sjálv kundi velja hvat eg vildi við mínum barni. At eg ikki føldi meg noyddan út á arbeiðsmarknaðin aftur.
Samstundis var tað eisini torført at føla tað, at eg kanska ikki bidróg við nøkrum, um eg ikki tjenti pening, og enntá hevði eitt minni virði. Fíggjarliga var hetta jú heldur ikki tann nemmasta avgerðin. Hetta vóru alt tankar, sum eg skuldi gera upp við innaní mær sjálvum. Tá ið eg endiliga tók avgerðina, var tað sum um túsund kilo fóru av herðunum, og tað føldist 100% sum tað rætta at gera.
Eg fekk kortini møguleika at arbeiða eitt sindur heimanifrá, og eg fann skjótt útav, at tann orðnigurin var tann besti fyri meg. Tað var eisini tilfredsstillandi at kunna gera okkurt annað enn húsligt arbeiði og at passa Eli.
Eg hevði allatíðina ætlað, at Eli skuldi á stovn. Eg visti bara ikki, um hann skuldi vera tvey ella trý ár, tá ið hann fór á stovn. Vit skrivaðu hann upp longu áðrenn hann bleiv eitt ár, men valdu at bíða. So skrivaðu vit hann aftur upp, tá ið hann var umleið 1 1/2 ár. Eg var ikki klár tá, og helt ikki at Eli var heldur. Men so spakuliga bleiv hann størri, og eg byrjaði at síggja at hann fór at vera klárur í summar.
Eli verður tvey í November, og byrjaði í August í vøggustovu. Hann trívist sera væl nú, sjálvt um innkoyringin tók yvir ein mánaða. Men hann er tryggur nú, og hendan mamman er nøgd. Eg eri ógvuliga glað fyri at eg valdi at hava hann heima heilt inntil nú, og eg angri tað ikki eina løtu. Eg fari ongantíð í mínum lívi at hugsa- á, eg hevði ynskt, at eg koyrdi Eli fyrr á stovn. No way! Tað næsta barnið verður heima í minsta lagi tvey ár. Helst trý 😉 (Og nei, barn nummar trý er ikki á veg enn, hehe)


text:
J.C. Svabosgøta 31
Postboks 65
FO-110 Tórshavn
Telefon: +298 301100
FAX: +298 301101
T-post: info@mest.fo
Stjóri: Mouritz Mohr
Stutt um virkið:
Skipasmiðja: El-deild, stáldeild, maskinverkstaður og beding.
Rustfríður verkstaður: framleiðsla úr rustfríum stáli.
Felagið eigur tríggjar skipasmiðjur: í Tórshavn, á Skála og í Vestmanna.
Her verða allar umbyggingar og umvælingar á skip gjørdar, umframt ymiskt annað maskin-, málinga-, el og stálarbeiði.Virksemið hjá skipasmiðjunum umfatar eisini at byggja nýggj skip. Eisini hevur felagið eina deild í Runavík, sum í høvuðsheitum framleiður útgerð úr rustfríðum stáli, umframt at hava ein maskinverkstað. Á øllum deildunum eru goymslur við stórum úrvali av lutum til skip og virkir.


text:
E11IVU Føroyskt Fótbóltsmagasin
E11IVU Føroyskt Fótbóltsmagasin
DKK 89,00
DKK 89,00
- Lýsing
- Additional information
Lýsing
Í hesi útgávuni kanst tú lesa um 07 Vestur, Adrian Justinussen, Jensu K. Tórolvsdóttir, Fanny Kruse, B71 í 1989, sjey feit ár hjá TB og teir bestu ellivu hjá Hjalgrími Elttør. Tú kanst eisini koma við ein túr afturum framleiðsluna hjá Televerpinum til føroyskar dystir, síggja hvør er valdur til verjuna hjá okkara altjóða landsliði, um deyðbóltsserfrøðingarnar úr Víkingi og tað verður eisini hugt nærri at U21-landsliðnum, sum vann 1-0 á Russlandi í 2009.
Ellivu er eitt føroyskt fótbóltsmagasin við tíðindum og frásagnum um føroyskan fótbólt í altjóða sniði. Talan er um eitt samfelagsrelevant fótbóltsmagasin, sum brýtur frá vanliga ítróttarjournalistikkinum. Eitt fótbóltsmagasin, sum er til alla familjuna.
Við nøkrum av bestu skrivarunum í Føroyum verður føroyskur fótbóltur lýstur á ein nýggjan og øðrvísi hátt við einum nýggjum palli, har dygdin á snið, myndir og greinar er í hásæti. Millum skrivararnar eru Suni Merkistein, Maria Z. Nesá, Emil L. Jacobsen, Magni Mohr, Uni Leitisstein Hansen, Áki Leitisstein Hansen, Jákup Ósá og Tróndur Arge.
Við Ellivu fært tú vit eitt magasin í lekkrum sniði og printi. Fótbóltsmagasinið kemur út fýra ferðir um árið. Í mars, mai, august og novembur.


text:
GC Rieber Føroyar
Okkara lyfti er, at økja um virðini, við at hava javnvág ímillum fíggjarligu styrkina, haldgóðu innanhýsis mentanina og við virðing fyri okkara umhvørviðSamband
Salt
Til matvøru, fiskivinnu, alivinnu, vegir
Les meira
Eskjur
Eskjur til alskins endamál
Les meira
Pakkitilfar
Til vinnubrúk
Les meira
Evnavøra
Til vinnubruk
Les meira
Kálk
Til alivinnu, burturkast, asfalt, o.a.
Les meira
Um okkum
Saltkeyp verður GC Rieber Føroyar.Les meira
Saltkeyp hevur í nógv ár, veitt góðskusalt úr Tunis til føroysku saltfiskavirkini, og tey seinnu árini, hevur fyritøkan eisini veitt salt til føroysku vegirnar...
Saltkeyp hevur í nógv ár, veitt góðskusalt úr Tunis til føroysku saltfiskavirkini, og tey seinnu árini, hevur fyritøkan eisini veitt salt til føroysku vegirnar...


text:
31. maj 2011
Myndir frá djóradøgunum í vikuskiftinum
LEINKJA TIL MYNDIR FRÁ DJÓRADØGUNUM 2011
Lagt út av Unknown 5 viðmerkingar
Frámerkir: Myndir
28. maj 2011
Djóradagarnir byrja kl.14.00 í dag og halda áfram í morgin somu tíð
Frámerkir: Tiltøk
24. maj 2011
Djóradagar !!!
Djóradagarnir verða aftur nú í vikuskiftinum 28 og 29 mai. Hetta árliga tiltakið er sera væl dámt og fólk koma langvegis frá til dagarnar.
Myndir frá djóradøgum í 2008
trýst á les meira niðanfyri fyri at síggja skránna.
Frámerkir: Tiltøk
Reiðmenn úr Havn í Barm
Hendan greinin var í Norðlýsinum
"Reiðmenn úr Havn í Barm"
- 20. mai 2011 14.25
Onkur teirra hevði verið í Barmi fyri 19 árum síðani, men hinir høvdu ikki verið har fyrr og vóru tí spentir til túrin.
Elmar Johannesen er við sum staðkendur. Havnamenninir vóru "huffarsligir" og í góðum lag teir fóru, og sýntust at hava rættuliga rigga seg til túrin. Veðrið er gott, eitt frískt lot av landsynningi, og hóast lotið ikki er so lýtt, so hitar sólin har lívd er, og ættin er góð í Barmi, so teir fáa helst ein fínan túr. Ætlanin er at koma aftur ímorgin, leygardagin.
Døgurðin í kvøld skuldi vera ræst kjøt, søgdu teir. Hetta eru vinmenn við áhuga í rossum, og teir hava gjørt fleiri slíkar útferðir áður.
Vit ynskja teimum góðan túr.
Abonner på: Indlæg (Atom)


text:
Rok í veltuni
Bókaklubbin
- Síður: 24
- Útgávuár: 2017 (2005)
- Upprunamál: svenskt
- Innbinding: innbundin
- Rithøvundur: Sven Nordqvist
- Myndir: Sven Nordqvist
- Týðari: Niels Jákup Thomsen
Nú er vár, og Pettson heldur, at tíðin er komin at seta niður epli og sáa grønmeti.
Tað er nú ikki akkurát tað, ið fressinum Findusi dámar best. Hann vil heldur seta frikadellur niður, og tað ger hann so.
Nú er bara at vatna og bíða. Men alt verður øðrvísi, enn teir høvdu væntað. Fyrst eru tað hønurnar, ið oyðileggja veltuna, so er tað ... ja, hvør man tað vera?
Hóast tað eru nógv spor og ongi epli eftir í jørðini, so er tað ikki so lætt at finna tann seka ...


text:
Í nátt framførdu Bradley Cooper og Lady Gaga stóra hittið hjá teimum "Shallow" í sambandi við, at Oscarvirðislønirnar vóru latnar. Inniliga framførslan stjól alt uppmerksemið, og áskoðararnir reistu seg upp, at fagna tónleikarunum við lógvabrestum.
Hoyr framførsluna her:

Stutt aftaná tók Lady Gaga ímóti virðislønini fyri besta originala sangin, og hetta var prikkurin yvir i'ið. Sangurin "Shallow" er frá filminum "A Star is Born", sum Bradley Cooper hevur leikstjórnað, og Lady Gaga er í høvuðsleiklutinum.
Les eisini:Green Book er besti filmurin


text:
Ari Eldjárn er millum teir fyrstu stand-up skemtararnar í Íslandi, og hann hevur staðið seg somikið væl, at ein av hansara framførslum – Pardon my Icelandic - nú er at finna á Netflix.
Ari fór undir at framføra stand-up í 2009. Hann hevur skrivað fyri fleiri íslendskar sjónvarpssendingar millum annað Mið-Ísland og Hverdagsreglur, og hann hevur eisini verið at síggja í sendingini Mock the Week á bretska BBC. Í 2020 fekk hann íslendsku heiðurslønina fyri bjartskygni frá íslendska forsetanum Guðni Th. Jóhannesson. Áður hava millum onnur tónleikakvinnan Björk og rithøvundurin Einar Már Guðmundsson fingið henda heiður.
Vónandi fær Ari Eldjárn eisini smílini fram á Vinnudegnum 2021.
Góði hýrurin heldur fram á havnarlagnum – í Müllers Pakkhúsi, Skeiva Pakkhúsi og umborð á Westward Ho, har vit fara at hátíðarhalda Ársins Virki og Vinnuátakið við røðum, mati og drekka, tónleikaframførslum og øðrum góðum.
Vinnudagurin verður um júst eina viku, fríggjadagin 1. oktober.
Tilmeldingarfreistin er týsdagin 28. september.


text:
4-0 tap fyri einari viku. 1-0 tap leygarkvøldið ímóti Danmark, og í kvøld endaði tað við 2-1 sigri ímóti Moldova. Allir dystirnir vóru á heimavølli, og landsliðsvenjarin Håkan Ericson fegnast um, at tað í kvøld endaði soleiðis, sum tað gjørdi.
-Eg og hinir kring liðið fegnast í kvøld saman við spælarunum og føroyska fótbóltsheiminum. Vit vóru vónbrotnir eftir tapið ímóti Ísrael, og eftir tepra tapið ímóti Danmark vóru vit vónbrotnir og samstundis ernir av avrikinum. Sigurin í kvøld er søtur, og hann er staðfesting av, at tað gongur rætta vegin, sigur Håkan Ericson landsliðsvenjari.
Støðan var framvegis málleysur javnleikur, tá ið venjarin gjørdi av at skifta tveir spælarar út.
-Tað var ein partur av fyrireikingunum, at vit kundu skifta frá 4-5-1 og til 4-4-2, og tað vísti seg at hava avgerandi týdning, staðfestir Håkan Ericson.


text:
Pedagogútbúgvingin
Námsfrøðingar fingu prógv á Fjarlestrardeplinum
Í dag fingu 17 námsfrøðingar prógv á Fjarlestrardeplinum. Prógvini vórðu handaði í skúlahøllini í Vágs Skúla, har Dennis Holm, borgarstjóri, og Barbara Joensen, námsfrøðingur, flutt fram røður.
17 námsfrøðingar fáa prógv á Fjarlestrardeplinum
Fríggjadagin 28. juni verður hátíðardámur á Fjarlestrardeplinum í Vági, tá 17 námsfrøðingar fáa prógv.
Próvtøka á Fjarlestrardeplinum
Í hesum døgum eru fyrstu próvtøkurnar hjá námsfrøðingunum, sum eru fjarlesandi umvegis Fjarlestrardepilin.
Net-pedagogútbúgvingin byrjað
Kunning til merit-pedagoglesandi í PNF16-65 flokkinum
Niðanfyri er kunning um bøkur og annað til tey lesandi á merit-pedagogholdinum PNF16-69, ið byrjar hin 4. februar 2016 á Fjarlestrardeplinum í Vági. Intro við Søren Krogh Hansen er hósdagin 4. februar kl. 12-15 og fríggjadagin 5. februar kl. 12-16. Undirvísingin er frá 5. februar til 6. februar 2016.


text:
Góðu tit,
Nú er støðan aftur vorðin so óviss viðv. koronu, og serliga ger hon nógv um seg í Havn í løtuni. Tískil hevur Havnar Svimjifelag valt at útseta svimjistevnuna fyri tey yngru, sum skuldi vera nú leygardagin 26. september.
Fleiri eru ótrygg at lata børnini fara til kappingina, og metir HS tí, at hetta er tað skilabesta at gera beint nú. Vit eru sera kedd um tað, tí nú hava fleiri glett seg at sleppa aftur til kapping, og summi kanska fyri fyrstu ferð. Men vónandi skilja tit avgerðina, og bera yvir við okkum.
Svimjistevnan verður útsett og ikki avlýst, tí vit ætla at finna ein dag so skjótt, sum tølini fara niðuraftur, og heita vit tí á tykkum um at standa klár, tí at skotbráðið verður helst stutt. Í hesum døgum gongur tað so skjótt hvønn vegin, at vit mugu bara leypa á leistum, tá løtan er tann rætta.
við svimjikvøðu
Havnar Svimjifelag


text:
Sum "finala" á venjingarleguni bleiv skipað fyri einum einkultstarti. Kappingin var samstundis fjórða av fimm einkultstartskappingum í GIANT Várkappingini 2017.Hóast sera, sera, sera gott veður var uppmøtingin so sum so. Fimm mans stillaðu upp. Harav høvdu tríggir luttikið á venjingarleguni
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Menniskjan vil heldur líða enn at viðganga, at hon hevur skeivt"
Søren Kierkegaard